cyanic-selkie/wikianc huggingface dataset:
ഷാർലറ്റ് ബ്രോണ്ടി
ജീവചരിത്രം
1816-ൽ യോർക്ക്ഷയറിലെ തോർൺറ്റണിനാണ് ഷാർലറ്റിന്റെ ജനനം. ഐറിഷ് ആംഗ്ലിക്കൻ വൈദികനായ പാട്രിക്ക് ബ്രോണ്ടെയുടെയും മരിയ ബ്രാൻവെലിന്റെയും ആറ് മക്കറിൽ മൂന്നാമത്തെ കുട്ടിയായിരുന്നു ഷാർലറ്റ് ബ്രോണ്ടെ. 1820-ൽ പാട്രിക്കിനെ ഹാവർത്തിൽ പെർപെച്ച്വൽ ക്യൂറേറ്റ് ആയി നിയമിച്ചപ്പോൾ ബ്രോണ്ടെ കുടുംബം അവിടേക്ക് താമസം മാറി. ഷാർലറ്റിന്റെ അമ്മയായ മരിയ ക്യാൻസർ മൂലം 1821-ൽ മരിച്ചതിന് ശേഷം അവരുടെ സഹോദരിയായ എലിസബത്ത് ബ്രാന്വെലാണ് ആറ് കുട്ടികളെയും വളർത്തിയത്. 1824 ഓഗസ്റ്റിൽ എമിലി, മരിയ, എലിസബത്ത് എന്നീ സഹോദരിമാരോടൊപ്പം ഷാർലറ്റും ലങ്കാഷയറിലെ കോവൻ ബ്രിഡ്ജിലുള്ള ക്ലെർജി ഡോട്ടേഴ്സ് സ്കൂളിലേക്ക് വിദ്യാഭ്യാസത്തിനായി അയക്കപ്പെട്ടു. എന്നാൽ ഈ വിദ്യാലയത്തിന്റെ മോശം അവസ്ഥയാണ് തന്റെ ആരോഗ്യത്തെയും ശാരിരിക വളർച്ചയെയും തടസ്സപ്പെടുത്തി തന്റെ സഹോദരിമാരായ മരിയയുടെയും എലിസബത്തിന്റെയും മരണത്തിനും കാരണമായത് എന്ന് ഷാർലറ്റ് വിശ്വസിച്ചിരുന്നു. ഷാർലറ്റിന്റെ ഈ രണ്ട് സഹോദരിമാരും റ്റ്യൂബർക്കുലോസിസ് മൂലം 1825 ജൂൺ മാസത്തിൽ മരിച്ചിരുന്നു.
അവലംബം
വർഗ്ഗം:ഇംഗ്ലീഷ് എഴുത്തുകാരികൾ
സുഖ്‌ന തടാകം
ഹിമാലയത്തിലെ ശിവാലിക് മലനിരകളുടെ താഴ്‌വാരത്തായി ചണ്ഡീഗഢിൽ സ്ഥിതി ചെയ്യുന്ന ഒരു ജലാശയമാണ് സുഖ്‌ന തടാകം (Sukhna Lake). ശിവാലിക് മലകളിൽ നിന്നും വരുന്ന ഒരു ചെറിയ നദിയിൽ 1958 -ൽ ഉണ്ടാക്കിയ ഈ തടാകത്തിന്റെ വിസ്തൃതി മൂന്നു ചതുരശ്രകിലോമീറ്ററാണ്.
ജെയ്ൻ വിതേഴ്സ്
ജെയ്ൻ വിതേഴ്സ് (ഏപ്രിൽ 12, 1926 - ഓഗസ്റ്റ് 7, 2021) ഒരു അമേരിക്കൻ നടിയും കുട്ടികളുടെ റേഡിയോ ഷോ അവതാരകയുമായിരുന്നു. 1930 കളിലും 1940 കളുടെ തുടക്കത്തിലും ഹോളിവുഡിലെ ഏറ്റവും ജനപ്രിയ ബാലതാരങ്ങളിൽ ഒരാളായി മാറിയ അവരുടെ സിനിമകൾ 1937 ലും 1938 ലും ബോക്‌സ് ഓഫീസ് ഗ്രോസിന്റെ ആദ്യ പത്ത് പട്ടികയിൽ ഇടം നേടിയിരുന്നു. മൂന്നാം വയസ്സിൽ വിനോദ രംഗവുമായി ബന്ധപ്പെട്ട് ജീവിതം ആരംഭിച്ച അവർ റേഡിയോയുടെ സുവർണ്ണ കാലഘട്ടത്തിൽ സ്വന്തം നഗരമായ ജോർജിയയിലെ അറ്റ്ലാന്റയിൽ സ്വന്തമായി കുട്ടികളുടെ റേഡിയോ പ്രോഗ്രാം ഹോസ്റ്റ് ചെയ്തിരുന്നു. 1932-ൽ മാതാവിനോടൊപ്പം ഹോളിവുഡിലേക്ക് താമസം മാറിയ അവർ, അവിടെ പല സിനിമകളിലും ഒരു എക്ട്രാ നടിയായി പ്രത്യക്ഷപ്പെടുകയും 1934-ൽ പുറത്തിറങ്ങിയ ബ്രൈറ്റ് ഐസ് എന്ന സിനിമയിൽ ഷേർലി ടെമ്പിളിനോടൊപ്പം തന്റെ മികച്ച വേഷം അവതരിപ്പിക്കുകയും ചെയ്തു. 1947-ൽ 21-ാം വയസ്സിൽ വിരമിക്കുന്നതിനുമുമ്പ് അവർ 38 സിനിമകൾ ചെയ്തിട്ടുണ്ട്. 1950-കളിൽ ഒരു സ്വഭാവ നടിയായി സിനിമയിലേക്കും ടെലിവിഷനിലേക്കും അവർ മടങ്ങിയെത്തി. 1963 മുതൽ 1974 വരെ, കോമറ്റ് ക്ലെൻസർ എന്ന അമേരിക്കൻ ബ്രാൻറിനുവേണ്ടിയുള്ള ടെലിവിഷൻ പരസ്യങ്ങളുടെ ഒരു പരമ്പരയിൽ ജോസഫൈൻ ദി പ്ലംബർ എന്ന കഥാപാത്രത്തെ അവർ അവതരിപ്പിച്ചു. 1990 കളിലും 2000 കളുടെ തുടക്കത്തിലും അവർ ഡിസ്നി ആനിമേറ്റഡ് സിനിമകൾക്ക് ശബ്ദം നൽകി.
പീറ്റർ ഗുസ്താവ് ലെജ്യൂൺ ഡിറിക്ലെ
ജോഹാൻ പീറ്റർ ഗുസ്താവ് ലെജ്യൂൺ ഡിറിക്ലെ ( German: [ləˈʒœn diʀiˈkleː] ; 13 ഫെബ്രുവരി 1805 - 5 മെയ് 1859). ഒരു ജർമ്മൻ ഗണിതശാസ്ത്രജ്ഞനായിരുന്നു ഡിറിക്ലെ. അദ്ദേഹം സംഖ്യാ സിദ്ധാന്തത്തിനും (അനലിറ്റിക് നമ്പർ സിദ്ധാന്തത്തിന്റെ മേഖല സൃഷ്ടിക്കുന്നതുൾപ്പെടെ), ഫ്യൂറിയർ സീരീസിന്റെ സിദ്ധാന്തത്തിനും ഗണിതശാസ്ത്ര വിശകലനത്തിലെ മറ്റ് വിഷയങ്ങൾക്കും ആഴത്തിലുള്ള സംഭാവനകൾ നൽകി; ഒരു ഫംഗ്ഷന് ആധുനിക ഔപചാരിക നിർവചനം നൽകുന്ന ആദ്യത്തെ ഗണിതശാസ്ത്രജ്ഞരിൽ ഒരാളായി അദ്ദേഹം കണക്കാക്കപ്പെടുന്നു.
സംഖ്യാ സിദ്ധാന്തം
ഡിറിക്ലെയുടെ പ്രധാന ഗവേഷണ മേഖലയായിരുന്നു സംഖ്യാ സിദ്ധാന്തം ഇതിൽ അദ്ദേഹം ആഴത്തിലുള്ള നിരവധി ഫലങ്ങൾ കണ്ടെത്തുകയും അവ തെളിയിക്കുന്നതിൽ ചില അടിസ്ഥാന ഉപകരണങ്ങൾ അവതരിപ്പിക്കുകയും ചെയ്തു. അവയിൽ പലതും പിന്നീട് അദ്ദേഹത്തിന്റെ പേരിലാണ് അറിയപ്പെടുന്നത്. 1837-ൽ, സമാന്തരശ്രേണികളെക്കുറിച്ചുള്ള ഡിറിക്ലെയുടെ സിദ്ധാന്തം, ഒരു ബീജഗണിത പ്രശ്നം പരിഹരിക്കാൻ ഗണിതശാസ്ത്ര വിശകലന ആശയങ്ങൾ ഉപയോഗിക്കുകയും അങ്ങനെ അനലിറ്റിക് സംഖ്യാ സിദ്ധാന്തത്തിന്റെ ശാഖ സൃഷ്ടിക്കുകയും ചെയ്തു. സിദ്ധാന്തം തെളിയിക്കുന്നതിൽ, അദ്ദേഹം ഡിറിക്ലെ പ്രതീകങ്ങളും എൽ-ഫംഗ്ഷനുകളും അവതരിപ്പിച്ചു.
അവലംബം
വർഗ്ഗം:1859-ൽ മരിച്ചവർ വർഗ്ഗം:1805-ൽ ജനിച്ചവർ വർഗ്ഗം:സംഖ്യാ സിദ്ധാന്തകർ
ഇന്ത്യയിലെ സസ്യജാലം
വൈവിധ്യമാർന്ന കാലാവസ്ഥ, ഭൂപ്രകൃതി, പാരിസ്ഥിതിക സവിശേഷതകൾ എന്നീ ഘടകങ്ങളാൽ, ലോകത്തിലെതന്നെ സസ്യജനുസുക്കളാൽ സമ്പന്നമായ ഒരു രാജ്യമാണ് ഭാരതം. 15000ലധികം സപുഷ്പികൾ ഇന്ത്യയിലുണ്ടെന്നാണ് കണക്കാക്കപ്പെടുന്നത്. ഇത് ലോകത്തിലെ ആകമാനം സസ്യജനുസുക്കളുറ്റെ 6%ത്തോളം വരും. മറ്റുരാജ്യങ്ങളിൽനിന്ന് കൊണ്ടുവന്ന് ഇന്ത്യയിൽ അവതരിപ്പിച്ച സസ്യങ്ങളും ഇതിൽ പെടും.(ഉദാഹരണം: കശുമാവ്, റബ്ബർ തുടങ്ങിയവ). ഇന്ത്യയിലെ വൈവിധ്യമാർന്ന ഈ സസ്യജാലം ഇവിടുത്തെ വിനോദസഞ്ചാരമേഖലയെയും പരിപോഷിപ്പിക്കുന്നു. ഇന്ത്യൻ സസ്യജാലത്തിന്റെ സൗന്ദര്യവും ആകർഷണീയതയും ലോകത്തിലെതന്നെ അതുല്യമായ ഒന്നാണ്. ഇന്ത്യയിലാകെ 45,000ത്തോളം സ്പീഷില്പെട്ട സസ്യങ്ങളുണ്ട്. ഇവയിൽ ചിലത് ലോകത്ത് ഇന്ത്യയിൽ മാത്രം കാണാൻ സാധിക്കുന്നവയാണ്. പ്രാചീനകാലം മുതൽക്കെ ഭാരതത്തിൽ ഔഷധത്തിനായ് സസ്യങ്ങളെ ആശ്രയിച്ചിരുന്നു. നാസ്തി സസ്യമനൗഷധം(ഔഷധഗുണമില്ലാത്ത സസ്യങ്ങൾ ഒന്നുംതന്നെയില്ല.) എന്ന സ്ംസ്കൃതവാക്യം പ്രാചീനഭാരതത്തിൽ സസ്യങ്ങൾക്കുണ്ടായിരുന്ന മഹനീയസ്ഥാനത്തെ വെളിപ്പെടുത്തുന്നു. ഇന്ത്യയെ ആകെ സസ്യജാലസമൃദ്ധിയെ മാനദണ്ഡമാക്കി 8 മേഖലകളായി തരംതിരിക്കാം- പടിഞ്ഞാറൻ ഹിമാലയം, കിഴക്കൻ ഹിമാലയം, ആസാം, സിന്ധു സമതലം, ഗംഗാസംതലം, ഡെക്കാൻ, മലബാർ(പശ്ചിമ ഘട്ടം), ആൻഡമാൻ.
പുറത്തേക്കുള്ള കണ്ണികൾ
വർഗ്ഗം:ഇന്ത്യയിലെ ജൈവവൈവിധ്യം വർഗ്ഗം:ഇന്ത്യയിലെ സസ്യജാലം
സനൽ കുമാർ ശശിധരൻ
ഒരു മലയാളചലച്ചിത്രസംവിധായകനും, കവിയുമാണ് സനൽ കുമാർ ശശിധരൻ.
ജീവിതരേഖ
1977 ഏപ്രിൽ 8-നു തിരുവനന്തപുരത്തെ പെരുംകടവിളയിലാണു സനൽ ജനിച്ചത്. അച്ഛൻ ശശിധരൻ, അമ്മ സരോജം. ജന്തുശാസ്ത്രത്തിലും, നിയമത്തിലും ബിരുദം നേടിയ ശേഷം വക്കീലായി ജോലി ആരംഭിച്ചു. 2001-ൽ കാഴ്ച ചലച്ചിത്രവേദി എന്നൊരു ഫിലിം സൊസൈറ്റി സുഹൃത്തുക്കളോടൊപ്പം ചേർന്ന് രൂപീകരിച്ചു. ജനപങ്കാളിത്തത്തോടെ സ്വതന്ത്രമായ ചലച്ചിത്രങ്ങൾ നിർമ്മിക്കുക എന്നതായിരുന്നു ഈ സൊസൈറ്റിയുടെ ഉദ്ദ്യേശം. ജനങ്ങളുടെ കയ്യിലുള്ള പണം ശേഖരിച്ച് 3 ഹ്രസ്വചിത്രങ്ങളും, ഒരുമുഴുനീള ചലച്ചിത്രവും സനൽ നിർമ്മിച്ചു. 2014-ൽ മികച്ച സംവിധായകനുള്ള കേരളസംസ്ഥാന ചലച്ചിത്രപുരസ്കാരം ആദ്യ ചലച്ചിത്രമായ ഒരാൾപ്പൊക്കത്തിനു ലഭിച്ചു. 2015-ലെ കേരളസംസ്ഥാന ചലച്ചിത്രപുരസ്കാരത്തിൽ സനൽ സംവിധാനം ചെയ്ത ഒഴിവു ദിവസത്തെ കളി മികച്ച ചലച്ചിത്രമായി തെരഞ്ഞെടുക്കപ്പെട്ടു.
പുറമെ നിന്നുള്ള കണ്ണികൾ
വർഗ്ഗം:മലയാളചലച്ചിത്രസംവിധായകർ വർഗ്ഗം:മികച്ച സംവിധായകർക്കുള്ള കേരളസംസ്ഥാന ചലച്ചിത്രപുരസ്കാരം നേടിയവർ വർഗ്ഗം:1977-ൽ ജനിച്ചവർ വർഗ്ഗം:ഏപ്രിൽ 8-ന് ജനിച്ചവർ
ഡീപ് ഇമ്പാക്റ്റ് (ബഹിരാകാശ പേടകം)
ടെമ്പൽ-1 എന്ന ധൂമകേതുവിനെ കുറിച്ചു പഠിക്കാൻ വേണ്ടി 2005 ജനുവരി 12൹ നാസ വിക്ഷേപിച്ച ബഹിരാകാശ പേടകമാണു് ഡീപ് ഇമ്പാക്റ്റ്. ഒരു ഇമ്പാക്റ്റർ ഉപയോഗിച്ച് ധൂമകേതുവിനെ ഇടിച്ച് അതിന്റെ ആന്തരിക ചേരുവകൾ പഠിക്കുകയായിരുന്നു ഇതിന്റെ ലക്ഷ്യം. 2005 ജൂലൈ 4൹ ഇമ്പാക്റ്റർ ധൂമകേതുവിന്റെ ന്യൂക്ലിയസ്സിൽ ഇടിച്ചു കയറുകയും അങ്ങനെയുണ്ടായ കുഴിയുടെയും ചിതറിത്തെറിച്ച പൊടി പടലങ്ങളുടെയും നിരവധി ചിത്രങ്ങൾ ഡീപ് ഇമ്പാക്റ്റർ ഭൂമിയിലേക്കയയ്ക്കുകയും ചെയ്തു. ഇതിൽ നിന്ന് ധൂമകേതുവിൽ മുമ്പു പ്രതീക്ഷിച്ചിരുന്നതിനേക്കാൾ പൊടിപലങ്ങൾ കൂടുതലാണെന്നും ഐസ് കുറവാണെന്നുമുള്ള നിഗമനത്തിൽ ശാസ്ത്രജ്ഞർ എത്തി. കൂടാതെ ആന്തരിക ചേരുവകളെ കുറിച്ചുള്ള മറ്റനവധി വിവരങ്ങളും പുതുതായി ലഭിച്ചു. 2013 സെപ്റ്റംബർ 20൹ ഇതിന്റെ പ്രവർത്തനം അവസാനിച്ചു.
അവലംബം
വർഗ്ഗം:ബഹിരാകാശപേടകങ്ങൾ - അപൂർണ്ണലേഖനങ്ങൾ വർഗ്ഗം:വാൽനക്ഷത്ര ദൗത്യങ്ങൾ
ഗംഗാസംഗമം
പുറത്തേക്കുള്ള കണ്ണികൾ
വർഗ്ഗം:1971-ൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:പ്രേം നസീർ അഭിനയിച്ച മലയാളചലച്ചിത്രങ്ങൾ വർഗ്ഗം:തിക്കുറിശ്ശി അഭിനയിച്ച മലയാളചലച്ചിത്രങ്ങൾവർഗ്ഗം:വി.പി. കൃഷ്ണൻ ചിത്രസംയോജനം ചെയ്ത ചലച്ചിത്രങ്ങൾ വർഗ്ഗം:കൊട്ടാരക്കര ശ്രീധരൻ നായർ അഭിനയിച്ച മലയാളചലച്ചിത്രങ്ങൾ വർഗ്ഗം:ജയഭാരതി അഭിനയിച്ച മലയാളചലച്ചിത്രങ്ങൾവർഗ്ഗം:വയലാർ -ദേവരാജൻ ഗാനങ്ങൾവർഗ്ഗം:ജി. ദേവരാജൻ സംഗീതം നൽകിയ ചലച്ചിത്രങ്ങൾവയലാറിന്റെ ഗാനങ്ങൾജെ.ഡി തോട്ടാൻ സംവിധാനം ചെയ്ത ചലച്ചിത്രങ്ങൾപൊൻകുന്നം വർക്കി തിരക്കഥ എഴുതിയ ചലച്ചിത്രങ്ങൾപി.രാമസ്വാമി ഛായാഗ്രഹണം ചെയ്ത ചലച്ചിത്രങ്ങൾവർഗ്ഗം: വർഗ്ഗം:ബഹദൂർ അഭിനയിച്ച ചലച്ചിത്രങ്ങൾ
ബ്രൈറ്റൺ & ഹോവ് അൽബിയോൺ ഫുട്ബോൾ ക്ലബ്
ഇംഗ്ലണ്ടിലെ ബ്രൈറ്റൺ ആന്റ് ഹോവ് നഗരം ആസ്ഥാനമായുള്ള ഒരു പ്രൊഫഷണൽ ഫുട്ബാൾ ക്ലബ് ആണ് ബ്രൈറ്റൺ & ഹോവ് അൽബിയോൺ ഫുട്ബോൾ ക്ലബ്. ഇംഗ്ലീഷ് ഫുട്ബോൾ ലീഗ് സംവിധാനത്തിലെ ഏറ്റവും മികച്ച ലീഗ് ആയ പ്രീമിയർ ലീഗിലാണ് അവർ   മത്സരിക്കുന്നത്. നഗരത്തിന്റെ വടക്കുകിഴക്കായി ഫാൽമറിൽ സ്ഥിതിചെയ്യുന്ന, 30,750 കാണികളെ ഉൾകൊള്ളാൻ ശേഷിയുള്ള, ഫാൽമർ സ്റ്റേഡിയമാണ് ക്ലബ്ബിന്റെ ഹോം ഗ്രൗണ്ട്.
"സീഗൾസ്" അല്ലെങ്കിൽ " അൽബിയോൺ "എന്നും വിളിപ്പേരുള്ള ബ്രൈറ്റൺ 1901 ൽ ആണ് സ്ഥാപിതമായത്. 1920 ൽ ഫുട്ബോൾ ലീഗിലേക്ക് തിരഞ്ഞെടുക്കപ്പെടുന്നതിന് മുമ്പ് സതേൺ ലീഗിൽ അവരുടെ ആദ്യകാല പ്രൊഫഷണൽ ഫുട്ബോൾ കളിച്ചു. 1979 നും 1983 നും ഇടയിൽ മികച്ച രീതിയിൽ കളിച്ച ക്ലബ് 1983 ലെ എഫ്എ കപ്പ് ഫൈനലിലെത്തുകയും ഒരു റീപ്ലേയ്ക്ക് ശേഷം മാഞ്ചസ്റ്റർ യുണൈറ്റഡിനോട് പരാജയപ്പെട്ടു. അതേ സീസണിൽ തന്നെ അവർ ഒന്നാം ഡിവിഷനിൽ നിന്ന് തരം താഴ്ത്തപ്പെട്ടു.
1990 കളുടെ അവസാനത്തോടെ, സാമ്പത്തിക ബുദ്ധിമുട്ടുകൾ നേരിടുകയായിരുന്ന ബ്രൈറ്റൺ ഇംഗ്ലീഷ് ഫുട്ബോളിന്റെ നാലാം തലത്തിൽ ആണ് കളിച്ചിരുന്നത്. 1997 ൽ അവിടെ നിന്നും തരം താഴ്ത്തൽ ഭീഷണി തലനാരിഴക്ക് ഒഴിവാക്കിയശേഷം ബോർഡിൽ മാറ്റങ്ങൾ വരുത്തുകയും അടച്ചുപൂട്ടലിൽ നിന്ന് ക്ലബ്ബിനെ രക്ഷിക്കുകയും ചെയ്തു. 2001 ലും 2002 ലും തുടർച്ചയായുള്ള പ്രമോഷനുകൾ ബ്രൈറ്റണെ രണ്ടാം നിരയിലേക്ക് തിരികെ കൊണ്ടുവന്നു. 14 വർഷം സ്ഥിരമായ ഹോം ഗ്രൗണ്ട് ഇല്ലാതെ കളിച്ച ക്ലബ് 2011 ൽ സ്ഥിരം വേദിയായ ഫാൽമർ സ്റ്റേഡിയത്തിലേക്ക് മാറി. 2016–17 സീസണിൽ ബ്രൈറ്റൺ ഇ.എഫ്.എൽ ചാമ്പ്യൻഷിപ്പിൽ രണ്ടാം സ്ഥാനത്തെത്തിയതോടെ, പ്രീമിയർ ലീഗിലേക്ക് 34 വർഷത്തിന് ശേഷം സ്ഥാനക്കയറ്റം ലഭിച്ചു.
ബഹുമതികൾ
ലഘുചിത്രം|450x450ബിന്ദു| ബ്രൈടൺ & ഹോവ് ആൽ‌ബിയോണിന്റെ ചരിത്രപരമായ ലീഗ് സ്ഥാനം
മെർലൻ ജയിംസ്
2015 ലെ മാൻ ബുക്കർ സമ്മാനം നേടിയ ജമൈക്കൻ എഴുത്തുകാരനാണ് മെർലൻ ജയിംസ്(ജനനം 1970). മൂന്നു നോവലുകൾ പ്രസിദ്ധീകരിച്ചിട്ടുണ്ട്. മാൻ ബുക്കർ പ്രൈസ് നേടുന്ന ആദ്യ ജമൈക്കൻ എഴുത്തുകാരനാണ്.
ആദ്യകാല ജീവിതം
വിൽക്ക്സ് സർവകലാശാലയിൽ നിന്ന് സർഗാത്മക രചനയിൽ ബിരുദാനന്തര ബിരുദം നേടിയിട്ടുണ്ട്. 2007 മുതൽ അദ്ധ്യാപകനാണ്.
പുരസ്കാരങ്ങൾ
2015 ലെ മാൻ ബുക്കർ സമ്മാനം*
അധിക വായനയ്ക്ക്
Gifford, Sheryl. "(Re)Making Men, Representing the Caribbean Nation: Individuation in the Works of Fred D’Aguiar, Robert Antoni, and Marlon James." Diss. Florida Atlantic University, 2013. Print.
.
Polk, James. "Spiritual Combat". Review of John Crow's Devil, by Marlon James. New York Times, 13 November 2005: 54.
Thomson, Ian. "God ‘and Rum’ on the Rocks". Review of John Crow’s Devil, by Marlon James. The Independent, 28 October 2005: 21.
ഗോപി ചന്ദ് നാരംഗ്
പ്രമുഖ ഉറുദു പണ്ഡിതനും സാഹിത്യ സൈദ്ധാന്തികനും സാഹിത്യ വിമർശകനുമാണ് ഗോപി ചന്ദ് നാരംഗ് (ജനനം :11 ഫെബ്രുവരി 1931). മുൻ കേന്ദ്ര സാഹിത്യ അക്കാദമി അധ്യക്ഷനായിരുന്നു.
ജീവിതരേഖ
ബലൂചിസ്ഥാനിൽ ജനിച്ചു. ഡൽഹി സർവകലാശാലയിൽ നിന്ന് ഉറുദു സാഹിത്യത്തിൽ ബിരുദാനന്ദര ബിരുദവും ഡോക്ടറേറ്റും നേടി. നിരവധി കോളേജുകളിലും ഡൽഹി സർവകലാശാല,ജാമിയ മിലിയ സർവകലാശാല എന്നിവടങ്ങളിലും വിദേശ സർവ കലാശാലകളിലും അദ്ധ്യാപകനായി. ഉറുദു,ഇംഗ്ലീഷ്,ഹിന്ദി എന്നീ ഭാഷകളിലായി 64 പുസ്തകങ്ങൾ പ്രസിദ്ധപ്പെടുത്തി.
എതിർപ്പുകൾ
പാകിസ്താൻ സർക്കാറിന്റെ മൂന്നാമത്തെ ഉന്നത സിവിലിയൻ ബഹുമതിയായ സിതാര-ഐ-ഇംതിയാസിന് അർഹനായെങ്കിലും ഇരുരാജ്യങ്ങളും തമ്മിലുള്ള ബന്ധം മോശമായ സാഹചര്യത്തിൽ അത് സ്വീകരിക്കുന്നത് ഉചിതമല്ലെന്ന് ഇന്ത്യയിലെ ഒരു വിഭാഗം അക്കാദമിക സമൂഹം ആവശ്യപ്പെട്ടിരുന്നു. അവാർഡ് സ്വീകരിക്കാൻ ഇസ്‌ലാമാബാദിലേക്ക് പോകുന്നതിന് നാരംഗിന് അനുമതി നൽകരുതെന്ന് ആവശ്യപ്പെട്ട് ഡൽഹി, ജവാഹർലാൽ നെഹ്രു, അംബേദ്കർ സർവകലാശാലകളിലെ അക്കാദമിക വിദഗ്ദ്ധരും ഉറുദു പ്രൊഫസർമാരും ഇന്ത്യൻ പ്രധാനമന്ത്രിക്ക് കത്തുമയച്ചു.
പുറം കണ്ണികൾ
വർഗ്ഗം:1931-ൽ ജനിച്ചവർ വർഗ്ഗം:ഫെബ്രുവരി 11-ന് ജനിച്ചവർ വർഗ്ഗം:ഉർദു‎ സാഹിത്യ വിമർശകർ വർഗ്ഗം:പത്മശ്രീ പുരസ്കാരം ലഭിച്ചവർ വർഗ്ഗം:പത്മഭൂഷൺ പുരസ്കാരം ലഭിച്ചവർ വർഗ്ഗം:സിതാര എ ഇംതിയാസ് പുരസ്കാരജേതാക്കൾ
ഇമിറ്റേഷൻ ഓഫ് ലൈഫ്
ഇമിറ്റേഷൻ ഓഫ് ലൈഫ് റോസ് ഹണ്ടറുടെ നിർമ്മാണത്തിൽ ഡഗ്ലസ് സിർക്ക് സംവിധാനം ചെയ്ത് യൂണിവേഴ്സൽ ഇന്റർനാഷണൽ പുറത്തിറക്കിയ 1959-ലെ ഒരു അമേരിക്കൻ നാടകീയ ചിത്രമാണ്. ഡഗ്ലസ് സിർക്കിന്റെ അവസാന ഹോളിവുഡ് ചിത്രമായിരുന്ന ഇതിൽ വംശം, വർഗം, ലിംഗഭേദം എന്നീ വിഷയങ്ങളാണ് കൈകാര്യം ചെയ്തത്. 1933-ലെ ഫാനി ഹർസ്റ്റിന്റെ ഇതേ പേരിലുള്ള നോവലിന്റെ രണ്ടാമത്തെ ചലച്ചിത്രാവിഷ്കാരമാണ് ഇമിറ്റേഷൻ ഓഫ് ലൈഫ്. ജോൺ എം. സ്റ്റാൾ സംവിധാനം ചെയ്ത ആദ്യത്തേത് 1934-ൽ പുറത്തിറങ്ങി.
ലാന ടേണർ, ജോൺ ഗാവിൻ തുടങ്ങിയ ചിത്രത്തിലെ മുൻനിര താരങ്ങളെ, കൂടാതെ സാന്ദ്ര ഡീ, ഡാൻ ഒ ഹെർലിഹി, സൂസൻ കോഹ്‌നർ, റോബർട്ട് ആൽഡ, ജുവാനിറ്റ മൂർ എന്നിവരും അഭിനയിച്ചു. കോഹ്നറിനും മൂറിനും അവരുടെ പ്രകടനത്തിന് അക്കാദമി അവാർഡ് നോമിനേഷനുകൾ ലഭിച്ചു. ഗോസ്പൽ സംഗീത താരം മഹലിയ ജാക്‌സൺ ചർച്ച് ഗായകസംഘത്തിന്റെ സോളോയിസ്റ്റായി പ്രത്യക്ഷപ്പെട്ടു. ചിത്രത്തിൻറെ സാംസ്കാരികമായും ചരിത്രപരമായും അല്ലെങ്കിൽ സൗന്ദര്യപരമായ പ്രാധാന്യവും കണക്കിലെടുത്ത് 2015-ൽ, യുണൈറ്റഡ് സ്റ്റേറ്റ്സ് ലൈബ്രറി ഓഫ് കോൺഗ്രസ് ഇമിറ്റേഷൻ ഓഫ് ലൈഫ് നാഷണൽ ഫിലിം രജിസ്ട്രിയിൽ സംരക്ഷണത്തിനായി  തിരഞ്ഞെടുത്തു. ഇമിറ്റേഷൻ ഓഫ് ലൈഫിന്റെ 1934 ലെ യഥാർത്ഥ പതിപ്പ് 2005-ലും നാഷണൽ ഫിലിം രജിസ്ട്രിയിൽ ചേർത്തു.
പ്ലാറ്റികോഡൺ
ബാഹ്യ ലിങ്കുകൾ
വർഗ്ഗം:സസ്യജനുസുകൾ വർഗ്ഗം:കമ്പാനുലേസീ വർഗ്ഗം:സൈബീരിയയിലെ സസ്യജാലം വർഗ്ഗം:ചൈനയിലെ സസ്യജാലം വർഗ്ഗം:ഏഷ്യയിലെ ഉദ്യാന സസ്യങ്ങൾ വർഗ്ഗം:ഔഷധസസ്യങ്ങൾ വർഗ്ഗം:കൊറിയൻ പച്ചക്കറികൾ
കെന്നത്ത് കാൾട്ടൺ എഡെലിൻ
ഗർഭച്ഛിദ്രാവകാശങ്ങൾക്കായുള്ള പിന്തുണയ്ക്കും ആരോഗ്യപരിപാലനത്തിനുള്ള നിർദ്ധനരായ രോഗികളുടെ അവകാശങ്ങൾക്കുവേണ്ടിയുള്ള വാദത്തിനും പേരുകേട്ട ഒരു അമേരിക്കൻ ഭിഷഗ്വരനായിരുന്നു കെന്നത്ത് കാൾട്ടൺ എഡെലിൻ (മാർച്ച് 31, 1939 - ഡിസംബർ 30, 2013). വാഷിംഗ്ടൺ ഡിസിയിൽ ജനിച്ച അദ്ദേഹം ഫ്ലോറിഡയിലെ സരസോട്ടയിൽ മരിച്ചു.
ഗർഭിണിയായ സ്ത്രീയുടെ ആഗ്രഹപ്രകാരം ബോസ്റ്റൺ സിറ്റി ഹോസ്പിറ്റലിൽ ഗർഭച്ഛിദ്രം നടത്തിയ ശേഷം 1975-ൽ എഡെലിൻ നരഹത്യയ്ക്ക് ശിക്ഷിക്കപ്പെട്ടു. ന്യൂമാൻ എ. ഫ്ലാനഗൻ അദ്ദേഹത്തെ പ്രോസിക്യൂട്ട് ചെയ്തു. 2008-ൽ, അവരുടെ സ്ഥാപകയായ മാർഗരറ്റ് സാംഗറിനോടുള്ള ആദരസൂചകമായി, പ്ലാൻഡ് പാരന്റ്ഹുഡ് ഫെഡറേഷന്റെ ഏറ്റവും ഉയർന്ന ബഹുമതിയായ "മാഗി" അവാർഡ് എഡെലിന് ലഭിച്ചു.
Further reading
വർഗ്ഗം:1939-ൽ ജനിച്ചവർ വർഗ്ഗം:2013-ൽ മരിച്ചവർ
കേരള സാഹിത്യ അക്കാദമി പുരസ്കാരം 2016
2016 -ലെ കേരള സാഹിത്യ അക്കാദമി 2018 ഫെബ്രുവരി 21-ന് പ്രഖ്യാപിച്ചു. നോവൽ വിഭാഗത്തിൽ ടി.ഡി. രാമകൃഷ്ണന്റെ സുഗന്ധി എന്ന ആണ്ടാൾ ദേവനായകി എന്ന നോവലും മികച്ച ചെറുകഥയ്ക്ക് എസ്. ഹരീഷിന്റെ ആദം എന്ന കഥാ സമാഹാരവും മികച്ച കവിതാസമാഹാരത്തിന് സാവിത്രി രാജീവന്റെ 'അമ്മയെ കുളിപ്പിക്കുമ്പോൾ ' എന്ന കാവ്യ സമാഹാരവും അർഹമായി.
സമഗ്രസംഭാവനാ പുരസ്കാരം
ഇയ്യങ്കോട് ശ്രീധരൻ, സി. ആർ. ഓമനക്കുട്ടൻ, ലളിത ലെനിൻ, ജോസ് പുന്നാംപറമ്പിൽ, പി.കെ. പാറക്കടവ്, പൂയ്യപ്പിള്ളി തങ്കപ്പൻ എന്നിവർ സമഗ്രസംഭാവനാ പുരസ്കാരത്തിന് അർഹരായി.
അവലംബം
വർഗ്ഗം:കേരള സാഹിത്യ അക്കാദമി പുരസ്കാരം
സിരിഷ ബാൻഡ്ല
ഫെഡറൽ ഏവിയേഷൻ അതോറിറ്റി തരംതിരിച്ചിട്ടുള്ള ഒരു ഇന്ത്യൻ അമേരിക്കൻ എയറോനോട്ടിക്കൽ എഞ്ചിനീയറും ബഹിരാകാശ വിനോദസഞ്ചാരിയുമാണ് സിരിഷ ബാൻഡ്ല (ജനനം: 1988). അവർ വിർജിൻ ഗാലക്റ്റിക്കിനുള്ള സർക്കാർ കാര്യങ്ങളുടെയും ഗവേഷണ പ്രവർത്തനങ്ങളുടെയും വൈസ് പ്രസിഡന്റാണ്. വിർജിൻ ഗാലക്റ്റിക് യൂണിറ്റി 22 ദൗത്യത്തിൽ ബഹിരാകാശത്തേക്ക് പറന്ന അവർ, ബഹിരാകാശത്തേക്ക് പോകുന്ന രണ്ടാമത്തെ ഇന്ത്യയിൽ ജനിച്ച വനിതയും രാകേഷ് ശർമ, കൽപന ചൗള, സുനിത വില്യംസ് എന്നിവർക്ക് ശേഷം ബഹിരാകാശ രേഖ മറികടന്ന നാലാമത്തെ ഇന്ത്യനുമായി.
ആദ്യകാല ജീവിതവും വിദ്യാഭ്യാസവും
ഇന്ത്യയിലെ ആന്ധ്രാപ്രദേശിലെ ഗുണ്ടൂർ ജില്ലയിലെ തെലുങ്ക് സംസാരിക്കുന്ന ഹിന്ദു കുടുംബത്തിലാണ് ബാൻഡ്ല ജനിച്ചത്. അവരുടെ ജനനത്തിനുശേഷം ബാൻഡ്ലയുടെ കുടുംബം ഗുണ്ടൂരിലെ തെനാലിയിലേക്ക് മാറി. അഞ്ച് വയസ്സുവരെ, ബാൻഡ്ല ഹൈദരാബാദിലെ മുത്തച്ഛന്റെ വീടിനും തെനാലിയിലെ മുത്തശ്ശിയുടെ വീടിനും ഇടയിൽ ചിലവഴിച്ചു. അഞ്ചാം വയസ്സിൽ അവർ മാതാപിതാക്കളായ ഡോ. ബാൻഡ്ല മുരളീധറിനും അനുരാധയ്ക്കുമൊപ്പം അമേരിക്കയിലെ ഹൂസ്റ്റണിലേക്ക് മാറി.
പർഡ്യൂ സർവകലാശാലയിൽ നിന്ന് എയ്‌റോനോട്ടിക്കൽ എഞ്ചിനീയറിംഗിൽ ബിരുദം നേടിയ സിരിഷ പിന്നീട് ജോർജ്ടൗൺ സർവകലാശാലയിൽ നിന്ന് ബിസിനസ് അഡ്മിനിസ്ട്രേഷനിൽ ബിരുദാനന്തര ബിരുദം നേടി.
കരിയർ
ബാൻഡ്ല നാസയിൽ ബഹിരകാശ യാത്രികയാകാൻ ആഗ്രഹിച്ചിരുന്നെങ്കിലും കാഴ്ചശക്തി കുറവ് കാരണം പൈലറ്റാകാനും ബഹിരാകാശ യാത്രികയാകാനുമുള്ള ആഗ്രഹം നിറവേറ്റാനായില്ല. ടെക്‌സസിൽ എയ്‌റോസ്‌പേസ് എൻജിനീയറായും കൊമേഴ്‌സ്യൽ സ്‌പേസ് ഫ്‌ളൈറ്റ് ഫെഡറേഷനിൽ സ്‌പേസ് പോളിസി വിദഗ്ധയായും ജോലി ചെയ്ത അവർ ഫെഡറേഷനിൽ മാത്യു ഇസകോവിറ്റ്‌സിനൊപ്പം എയ്‌റോസ്‌പേസ് എഞ്ചിനീയറായും ജോലി ചെയ്തിരുന്നു. അവർ പിന്നീട് മാത്യു ഇസകോവിറ്റ്‌സിന്റെ ബഹുമാനാർത്ഥം മാത്യു ഇസകോവിറ്റ്സ് ഫെലോഷിപ്പ് സ്ഥാപിച്ചു.
2015 ൽ വിർജിൻ ഗാലക്ടിക്സിൽ ചേർന്ന ബാൻഡ്‌ല 2021 ജനുവരി മുതൽ അവിടെ ഗവൺമെന്റ് അഫയേഴ്സ് ആൻഡ് റിസർച്ച് ഓപ്പറേഷൻസ് വൈസ് പ്രസിഡന്റായി ജോലി ചെയ്യുന്നു. 2021 ജൂലൈ 11 ഞായറാഴ്ച ബാൻഡ്‌ല വിർജിൻ ഗാലക്റ്റിക് യൂണിറ്റി 22 ടെസ്റ്റ് ഫ്ലൈറ്റിൽ സർ റിച്ചാർഡ് ബ്രാൻസൺ, ഡേവ് മാക്കെ, മൈക്കൽ മസൂച്ചി, ബെത്ത് മോസസ്, കോളിൻ ബെന്നറ്റ് എന്നിവർക്കൊപ്പം ബഹിരാകാശത്തിലേക്ക് പറന്നു. റോക്കറ്റ് ഭൂമിക്ക് 85 km മുകളിൽ എത്തുക വഴി അവർ എഫ്‍എ‍എ വാണിജ്യ ബഹിരാകാശയാത്രിക യോഗ്യത നേടി. അവരുടെ ബഹിരാകാശ യാത്രയിൽ, അവർ ഭൂമിയുടെ ഉപരിതലത്തിൽ നിന്ന് 89.9 കി മി ഉയരത്തിലെത്തി. എന്നിരുന്നാലും, അവർ ഫ്ലൈറ്റ് ക്രൂയിൽ അംഗമല്ലാത്തതിനാൽ (വിഎഫ് -01 ഒരു ഓട്ടോമേറ്റഡ് വിക്ഷേപണമായിരുന്നു), ഫെഡറൽ ഏവിയേഷൻ അതോറിറ്റി അവരെ ഒരു ബഹിരാകാശ ടൂറിസ്റ്റായി തരംതിരിച്ചു.
വിർജിൻ ഗാലക്റ്റിക്കിലെ അവരുടെ പ്രൊഫൈൽ അനുസരിച്ച്, റിസർച്ച് എക്സ്പീരിയൻസ് ആയിട്ടാണ് സരിഷ ബഹിരാകാശ സംഘത്തിലുണ്ടായിരുന്നത്. ഫ്ലൈറ്റ് സമയത്ത് അവർ ഗുരുത്വാകർഷണത്തിലെ മാറ്റത്തോട് സസ്യങ്ങൾ എങ്ങനെ പ്രതികരിക്കുന്നുവെന്ന് കണ്ടെത്താനുള്ള പരീക്ഷണം ഫ്ലോറിഡ സർവകലാശാലക്ക് വേണ്ടി നടത്തി. സിരിഷ ഫ്ലോറിഡ യൂണിവേഴ്സിറ്റിയിൽ നിന്നുള്ള ഒരു എക്സ്പിരിമെന്റ് ഉപയോഗിച്ച് ഫ്ലിറ്റ് പ്രൊഫൈലിലെ വിവിധ ഘട്ടങ്ങളിൽ സജീവമാക്കപ്പെടുന്ന നിരവധി ഹാൻഡ്‌ഹെൽഡ് ഫിക്സേഷൻ ട്യൂബുകൾ ഉപയോഗിച്ച് ഗവേഷണം വിലയിരുത്തുമെന്ന് ഗാലക്റ്റിക് വെബ്സൈറ്റിലെ ഒരു പ്രസ്താവനയിൽ പറയുന്നു.
അവരുടെ പറക്കലിനെക്കുറിച്ച്, ബാൻഡ്ലയുടെ മുത്തച്ഛൻ ഡോ. ബാൻഡ്ല രാഗയ്യ “ചെറുപ്പം മുതലേ അവൾക്ക് ആകാശം, ചന്ദ്രൻ, നക്ഷത്രങ്ങൾ എന്നിവ പര്യവേക്ഷണം ചെയ്യാനുള്ള ആഗ്രഹമുണ്ടായിരുന്നു " എന്ന് പറഞ്ഞു. "സിരിഷ ബഹിരാകാശത്തേക്ക് കണ്ണുനട്ടിരുന്നു, അവൾ അവളുടെ സ്വപ്നം സാക്ഷാത്കരിക്കാൻ തയ്യാറായതിൽ എനിക്ക് അതിശയിക്കാനില്ല" അദ്ദേഹം കൂട്ടിച്ചേർത്തു.
അവലംബം
വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:1980-കളിൽ ജനിച്ചവർ വർഗ്ഗം:തെലുഗു ജനത
ഭഗവാൻ മഹാവീർ വികലാംഗ് സഹായ സമിതി (ബി.എം.വി.എസ്.എസ്)
ജയ്‌പൂർ പാദങ്ങൾ എന്നപേരിൽ പ്രശസ്തമായ കൃത്രിമ കാലുകൾക്ക്‌ പിന്നിൽ പി.കെ സേഥി, ഭഗവാൻ മഹാവീർ വികലാംഗ സഹായതാ സമിതി എന്നിവയാണ്. കൂടാതെ ഡി. ആർ. മെഹ്‌തയുടെ പ്രവർത്തനങ്ങളും എടുത്തു പറയേണ്ടതാണ്.
സേവനങ്ങൾ
ലോകത്തിലെ തന്നെ എറ്റവും വലിയ ലിമ്പ്‌ ഫിറ്റിംഗ്‌ സോസൈറ്റിയാണ്‌ ബി.എം.വി.എസ്‌.എസ്‌. ഇന്ത്യയിൽ ശ്രീനഗർ മുതൽ ചെന്നൈ വരെയും ഗുവാഹട്ടി മുതൽ അഹമ്മദാബാദ്‌ വരെയുമായി 22 സാറ്റലൈറ്റ്‌ സെന്ററുകളാണ്‌ ഈ നോൺ പ്രോഫിറ്റബിൾ സാമൂഹ്യ സംരംഭത്തിന്‌ ഉള്ളത്‌. കൂടാതെ മെട്രോ നഗരങ്ങളായ ഡൽഹി, പൂനെ, മുംബൈ, ബംഗളൂരു എന്നിവിടങ്ങളിലും ബിഎംവിഎസ്‌എസിന്‌ ഫിറ്റിംഗ്‌ സെന്ററുകളുണ്ട്‌. 1.3 മില്യൺ ആളുകൾക്ക്‌ ഈ സംഘടന പുതു ജീവൻ നൽകിക്കഴിഞ്ഞു. പ്രതിവർഷം ശരാശരി 65,000 പേർക്ക്‌ ബിഎംവിഎസ്‌എസ്‌ പ്രോസ്‌തറ്റിക്‌ സഹായം നൽകുന്നു. ദാരിദ്ര്യരേഖയ്‌ക്ക്‌ താഴെയുള്ളവർക്ക്‌ സൗജന്യ നിരക്കിലാണ്‌ സംഘടന കാലുകളും മറ്റു കൃത്രിമ ശരീരഭാഗങ്ങളും വെച്ച്‌ നൽകുന്നത്‌.
തുടക്കം
സ്വന്തം ജീവിതാനുഭവമാണ്‌ ഡി.ആർ മെഹ്‌തയെ മഹത്തായ ഇത്തരമൊരു സംരംഭത്തിലേക്ക്‌ തിരിയാൻ പ്രേരിപ്പിച്ചത്‌. 1969 ൽ പൊഖ്‌റാനിൽ ഉണ്ടായ അപകടത്തിൽ അദ്ദേഹത്തിന്‌ ഗുരുതമായി പരുക്കേറ്റു. 43 കഷ്‌ണങ്ങളായി ചിതറിയ അദ്ദേഹത്തിന്റെ തുടയെല്ല്‌ കൂട്ടിച്ചേർക്കാൻ വൈദ്യശാസ്‌ത്രത്തിനായില്ല. അഞ്ചു മാസത്തെ ആശുപത്രിവാസത്തിനുശേഷം വിദഗ്‌ധ ചികിത്സയ്‌ക്കായി അമേരിക്കയിലേക്ക്‌ പോകവേയാണ്‌ അദ്ദേഹം ജയ്‌പൂർ കാലുകളെക്കുറിച്ചും അതിന്റെ പ്രത്യേകതകളെക്കുറിച്ചും മനസ്സിലാക്കുന്നത്‌. സ്വന്തം അനുഭവത്തിൽ നിന്നും വികലാംഗരുടെ ദുഃഖം തിരിച്ചറിഞ്ഞ അദ്ദേഹം പിന്നീട്‌ അതിന്റെ പരിഹാരത്തിനായുള്ള പ്രവർത്തനങ്ങളിൽ മുഴുകുകയായിരുന്നു.
1968 ൽ പണ്ഡിത്‌ റാം ചന്ദ്ര ശർമ എന്ന ശിൽപ്പിയാണ്‌ ജയ്‌പൂർ പാദങ്ങൾ ഡിസൈൻ ചെയ്യുന്നത്‌. ജയ്‌പൂർ സവായ്‌ മാൻസിംഗ്‌ മെഡിക്കൽ കോളേജിലെ ഓർത്തോപീഡിക്‌സ്‌ വിഭാഗം തലവനായിരുന്ന മഗ്‌സസെ അവാർഡ്‌ ജേതാവ്‌ ഡോ. പി.കെ സേഥിന്റെ നേതൃത്വത്തിലായിരുന്നു അത്‌. ഈ കൃത്രിമ കാലുകളുടെ ഉപയോഗ ക്ഷമത തിരിച്ചറിഞ്ഞ ദേവേന്ദ്ര രാജ്‌ മെഹ്‌ത എന്ന ഐ.എ.എസുകാരൻ 1975 ലാണ്‌ ബി.എം.വി.എസ്‌.എസിന്‌ തുടക്കം കുറിച്ചത്‌.
ചികിത്സ
പൊയ്‌ക്കാലുകൾ മാത്രമല്ല, കൃത്രിമ കൈകൾ, പോളിയോ ബാധിച്ചവർക്കുള്ള കാലിപേർസ്‌, അംഗ വിച്ഛേദം സംഭവിച്ചവർക്കായുള്ള ഫിസിയോ തെറാപ്പി ചികിത്സ, അവരെ സാധാരണ ജീവിതത്തിലേക്ക്‌ കൊണ്ടുവരുന്നതിനുള്ള മാനസിക ചികിത്സകൾ എന്നിവയും ബി.എം.വി.എസ്‌.എസ്‌ നൽകുന്നു. ബി.എം.വി.എസ്‌.എസിൽ ചികിത്സ തേടിയെത്തുന്ന ഓരോ വ്യക്തിക്കും വളരെ ലളിതമായ പ്രക്രിയയിലൂടെ സംഘടനയുടെ വൈദ്യസഹായം ലഭിക്കുന്ന വിഭാഗത്തിന്റെ ഭാഗമാകാം. ഒരിക്കൽ ബി.എം.വി.എസ്‌.എസ്സിൽ പ്രവേശനം ലഭിച്ചാൽ പിന്നെ അവരുടെ പ്രോസ്‌തെസിസ്‌ ലഭിക്കും വരെയുള്ള ചികിത്സാ ചെലവുകൾ സംഘടന തന്നെ വഹിക്കും.
അവലംബം
വർഗ്ഗം:സംഘടനകൾ
ദാൽ റെയ്സീന
രാഷ്ട്രപതി ഭവനിൽ തയ്യാറാക്കുന്ന പ്രത്യേക തരം കറിയാണ് ദാൽ റെയ്സീന (Dal Raisina). രാഷ്ട്രപതി ഭവനിലെ വിശേഷ പരിപാടികളിൽ ഇതു തയ്യാറാക്കാറുണ്ട്.
തുടക്കം
ഷെഫ് മചിന്ദ്ര കസ്തൂരെയാണ് രാഷ്ട്രപതി ഭുവനിൽ ഒരുക്കുന്ന ദാൽ റെയ്സീനക്ക് മേൽനോട്ടം വഹിക്കുന്നത്. 2010 ൽ അദ്ദേഹം ആദ്യമായി അവതരിച്ച വിഭവം, പല പ്രമുഖ രാഷ്ട്ര തലവന്മാരുടെയും പ്രശംസ ഏറ്റുവാങ്ങിയിട്ടുണ്ട്. കഴിഞ്ഞ എട്ട് വർഷക്കാലമായി രാഷ്ട്രപതി ഭവനിൽ ഭക്ഷണമൊരുക്കുന്നത് മചിന്ദ്രയുടെ നേതൃത്വത്തിലാണ്. മുൻ രാഷ്ട്രപതിമാരായ പ്രണാബ് മുഖർജി, പ്രതിഭാ പാട്ടേൽ എന്നിവർക്കും മചിന്ദ്രയുടെ കൈപുണ്യം അറിഞ്ഞവരാണ്.
പാചകരീതി
ചുവന്ന പരിപ്പും ഉഴുന്നുപരിപ്പും കസൂരിമേത്തിയും മറ്റുമുപയോഗിച്ചു തയ്യാറാക്കുന്ന ഈ ദാൽകറി 48 മണിക്കൂർ കൊണ്ടാണു പാചകം ചെയ്യുന്നത്.
രാഷ്ട്രപതി ഭവന്റെ അടുക്കളയിൽ ‘ദാൽ റെയ്സീന’ കറിയുടെ പാചകം വൈദഗ്ദ്ധ്യമുള്ള പാചകക്കാരാണ് ചെയ്യുക.
അവലംബം
വർഗ്ഗം:കറികൾ
മൊബൈൽ ഫോൺ ചലച്ചിത്രം
വീഡിയോ റെക്കോർഡ് ചെയ്യാൻ സാധിക്കുന്ന മൊബൈൽ ഫോണിൽ (ക്യാമറ ഫോൺ) ചിത്രീകരിക്കുന്ന ചലച്ചിത്രത്തെയാണ് മൊബൈൽ ഫോൺ ചലച്ചിത്രം എന്ന് പറയുന്നത്. മൊബൈൽ ഫോണിനെ പൊതുവെ സെൽ ഫോൺ എന്നും സ്മാർട്ട് ഫോൺ എന്നും പറയുന്നതിനാൽ ഇത്തരം ചലച്ചിത്രങ്ങളെ സെൽ ഫോൺ ചലച്ചിത്രം എന്നും സ്മാർട്ട് ഫോൺ ചലച്ചിത്രം എന്നും പറയുന്നു.
ചരിത്രം
അതുപോലെ, ഡച്ച് ഭാഷയിൽ നെതർലന്റ്സിൽ നിന്നും 2007-ൽ പുറത്തിറങ്ങിയ വൈ ഡിഡിന്റ്‌ എനിബഡി ടെൽ മി ഇറ്റ് വുഡ് ബികം ദിസ് ബാഡ് ഇൻ അഫ്ഘാനിസ്ഥാൻ എന്ന സിനിമയുടെ ക്യാമറ ഫോണിനെക്കുറിച്ചും കൃത്യമായ വിവരങ്ങൾ ലഭ്യമായിട്ടില്ല. 2008-ൽ ഇന്ത്യയിൽ നിന്നും പുറത്തിറങ്ങിയ വീണാവാദനം എന്ന ഡോക്യുമെന്ററി, നോക്കിയയുടെ 2 മെഗാപിക്സൽ റെസൊല്യൂഷൻ ഉള്ള എൻ70 മ്യൂസിക് എഡിഷൻ മൊബൈൽ ഫോണിലാണ് ചിത്രീകരിച്ചത്. മൊബൈൽ ഫോൺ ചലച്ചിത്രങ്ങൾ എന്നപ്പേരിൽ പുറത്തിറങ്ങിയ ചലച്ചിത്രങ്ങളിൽ, അവ ചിത്രീകരിക്കാൻ ഉപയോഗിച്ച ഫോണിനെക്കുറിച്ച് വ്യക്തമായ വിവരങ്ങൾ ലഭിക്കുന്ന ആദ്യത്തെ ചലച്ചിത്രമാണ് ഈ ഡോക്യുമെന്ററി. 2010-ൽ ഇന്ത്യയിൽ നിന്നും തന്നെ പുറത്തിറങ്ങിയ ജലച്ചായം നോക്കിയയുടെ 5 മെഗാപിക്സൽ റെസൊല്യൂഷൻ ഉള്ള എൻ95 മൊബൈൽ ഫോണിൽ ചിത്രീകരിച്ചിരിക്കുന്നു. 2011-ൽ ബോസ്നിയ ഹെർസെഗോവിനയിൽ നിന്നും പുറത്തിറങ്ങിയ എ സെൽ ഫോൺ മൂവി എന്ന ഡോക്യുമെന്ററി, 2014-ൽ ഇന്ത്യയിൽ നിന്നും പുറത്തിറങ്ങിയ 60എംഎൽ: ലാസ്റ്റ് ഓർഡർ ഷോർട്ട് ഫിലിം (ലൂമിയ ശ്രേണി), 2015-ൽ അമേരിക്കയിൽ നിന്നും പുറത്തിറങ്ങിയ ടാങ്കെറിൻ (ഐ ഫോൺ 5എസ്), 2018-ൽ അമേരിക്കയിൽ നിന്നും പുറത്തിറങ്ങിയ അൺസനേ (ഐ ഫോൺ 7) തുടങ്ങി ഇത്തരം നിരവധി ചലച്ചിത്രങ്ങൾ ഇന്ന് ലോകമാനം നിർമ്മിക്കപ്പെട്ടുവരുന്നു.
ജിനോ ജോസഫ്
അധ്യാപകനും സിനിമാ - നാടക പ്രവർത്തകനുമാണ് ജിനോ ജോസഫ്.
അവലംബം
വർഗ്ഗം:കേരള സാഹിത്യ അക്കാദമി പുരസ്കാരം ലഭിച്ചവർ
ബടൂമി
ചരിത്രം
കോൾശിസ് സാമ്രാജ്യ കാലത്ത് ബത്തൂസ് - ബാത്തിസ് (Bathus / Bathys) എന്ന പേരിലായിരുന്നു ഈ പ്രദേശം അറിയപ്പെട്ടിരുന്നത്. പുരാതന ഗ്രീക്ക് കോളനിയുടെ ഭാഗമായിരുന്നു ഈ പ്രദേശം. പുരാതന ഗ്രീക്ക് പദമായ βαθύς λιμεν bathus limen / βαθύς λιμήν bathys limin ൽ നിന്നാണ് ഇത് ഉത്ഭവിച്ചത്. ("deep harbor" )ആഴമുള്ള തുറമുഖം എന്നാണ് ഈ പദത്തിന്റെ അർത്ഥം. ഏഡി 117 മുതൽ 138 വരെ റോമാചക്രവർത്തിയായിരുന്ന ഹാഡ്രിയൻ ഭരണ കാലത്ത് സുരക്ഷിതമായ ഒരു റോമൻ തുറമുഖമായിരുന്നു ഈ പ്രദേശം. പത്താം നൂറ്റാണ്ടോട് അടുത്ത സമയത്താണ് ഈ പ്രദേശം ജോർജ്ജിയ കിങ്ഡത്തിന്റെ ഭാഗമാകുന്നത്.
അവലംബം
വർഗ്ഗം:ജോർജ്ജിയ (രാജ്യം)
രമേശൻ ബ്ലാത്തൂർ
കണ്ണൂർ ജില്ലയിലെ ബ്ലാത്തൂർ സ്വദേശിയാണ് രമേശൻ ബ്ലാത്തൂർ. മയ്യിൽ ഹയർ സെക്കണ്ടറി സ്കൂളിൽ മലയാളം അദ്ധ്യാപകൻ ആണ്. സ്വതന്ത്ര പത്രപ്രവർത്തകൻ, ചെറുകഥാകൃത്ത്, നോവലിസ്റ്റ്, കണ്ണൂരിൽ നിന്നും കൈരളി ബുക്സ് പ്രസിദ്ധീകരിക്കുന്ന അകം മാസികയുടെ എഡിറ്റർ ആയിരുന്നു. 14 ജനുവരി 1969 ൽ ബ്ലാത്തൂരിൽ കരുവാത്ത് കുഞ്ഞിരാമൻ-പള്ള്യത്ത് ശ്രീദേവി ദമ്പതികളുടെ മകനായി ജനിച്ചു. ബ്ലാത്തൂർ ഗാന്ധിവിലാസം ഏ എൽ പി സ്കൂൾ, കല്യാട് ഏ എൽ പി സ്കൂൾ ,ഇരിക്കൂർ ഗവർമെന്റ് ഹൈസ്കൂൾ, പഴശ്ശിരാജ എൻ എസ് എസ് കോളേജ് മട്ടന്നൂർ, ഗവർമെന്റ് ടി.ടി.ഐ കുറുപ്പമ്പടി, കണ്ണൂർ ബി. എഡ്. സെന്റർ, കണ്ണൂർ എം.എഡ് സെന്റർ എന്നിവിടങ്ങളിൽ പഠനം പൂർത്തിയാക്കി.
അവലംബം
വർഗ്ഗം:മലയാള കഥാകൃത്തുക്കൾ വർഗ്ഗം:അബുദാബി ശക്തി അവാർഡ് ജേതാക്കൾ
ലിയാഖത്ത് അലി ഖാൻ
പാകിസ്താന്റെ ആദ്യ പ്രധാനമന്ത്രിയാണ് ലിയാഖത്ത് അലി ഖാൻ (ജനനം: 1895 ഒക്ടോബർ - മരണം: 1951 ഒക്ടോബർ 16. മുഹമ്മദ് അലി ജിന്നയ്ക്കൊപ്പം വ്യത്യസ്ത മുസ്ലീം രാഷ്ട്രത്തിനായി വാദിച്ച പ്രധാനികളിൽ ഒരാളായിരുന്നു ലിയാഖത്ത്. സ്വാതന്ത്ര്യം ലഭിക്കുന്നതിനു മുൻപ് ഇന്ത്യയുടെ ആദ്യ ധനകാര്യ മന്ത്രിയായിരുന്നു ഇദ്ദേഹം.
അവലംബം
വർഗ്ഗം:1895-ൽ ജനിച്ചവർ വർഗ്ഗം:1951-ൽ മരിച്ചവർ വർഗ്ഗം:ഒക്ടോബർ 16-ന് മരിച്ചവർ വർഗ്ഗം:ഓഗസ്റ്റ് 14-ന് ജനിച്ചവർ വർഗ്ഗം:പാകിസ്താനിലെ പ്രധാനമന്ത്രിമാർ വർഗ്ഗം:അലിഗഢ് മുസ്ലിം സർവകലാശാലയിലെ പൂർവ്വ വിദ്യാർത്ഥികൾ
ഇൻക്വിലാബ് സിന്ദാബാദ് (ചലച്ചിത്രം)
ചിത്രാഞ്ജലിക്കു വേണ്ടി കെ.എസ്.ആർ. മൂർത്തി നിർമിച്ച മലയാളചലച്ചിത്രമാണ് ഇൻക്വിലാബ് സിന്ദാബാദ്. രാജശ്രീപിക്ചേഴ്സ് വിതരണം ചെയ്ത ഈ ചിത്രം 1971 സെപ്റ്റംബർ 30-ന് കേരളത്തിൽ പ്രദർശനം തുടങ്ങി.
പുറത്തേക്കുള്ള കണ്ണികൾ
വർഗ്ഗം:1971-ൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:കെ.എസ്. സേതുമാധവൻ സംവിധാനം ചെയ്ത ചലച്ചിത്രങ്ങൾ വർഗ്ഗം:സത്യൻ അഭിനയിച്ച മലയാളചലച്ചിത്രങ്ങൾ വർഗ്ഗം:മധു അഭിനയിച്ച മലയാളചലച്ചിത്രങ്ങൾവർഗ്ഗം:ജി. ദേവരാജൻ സംഗീതം നൽകിയ ചലച്ചിത്രങ്ങൾവർഗ്ഗം:വയലാറിന്റെ ഗാനങ്ങൾവർഗ്ഗം:വയലാർ -ദേവരാജൻ ഗാനങ്ങൾവർഗ്ഗം: വർഗ്ഗം:ഷീല അഭിനയിച്ച മലയാളചലച്ചിത്രങ്ങൾ വർഗ്ഗം:ജയഭാരതി അഭിനയിച്ച മലയാളചലച്ചിത്രങ്ങൾ
വാകക്കാട്
മേലുകാവ് ഗ്രാമപഞ്ചായത്തിൽ പെട്ട ഒരു ചെറു പ്രദേശം .വിശുദ്ധ അൽഫോൻസയുടെ നാമധേയത്തിലുള്ള ഹൈസ്കൂളും വിശുദ്ധ പൗലോസിന്റെ നാമധേയത്തിലുള്ള പ്രൈമറി സ്കൂളും ഇവിടെ സ്ഥിതി ചെയ്യുന്നു.
വർഗ്ഗം:കോട്ടയം ജില്ലയിലെ ഗ്രാമങ്ങൾ
ഇപോമോയ ആൽബ
ഇപോമോയ ആൽബ ചിലപ്പോൾ ട്രോപികൽ വൈറ്റ് മോർണിംഗ് ഗ്ലോറി അല്ലെങ്കിൽ മൂൺഫ്ളവർ അല്ലെങ്കിൽ മൂൺ വൈൻ എന്നും വിളിക്കുന്നു. (പക്ഷേ, മൂൺഫ്ളവർ എന്നു വിളിക്കപ്പെടുന്ന മറ്റൊരു ഇനവുമായി തെറ്റിദ്ധരിക്കരുത്) വടക്കൻ അർജന്റീന മുതൽ മെക്സിക്കോയിൽ നിന്നും ഫ്ലോറിഡയിൽ നിന്നുമുള്ള പുതിയ ലോകത്തിലെ ഉഷ്ണമേഖലാ പ്രദേശങ്ങളിലും ഉപോഷ്ണ മേഖലാപ്രദേശങ്ങളും ഉൾപ്പെടുന്ന നിശാപുഷ്പത്തിൽപ്പട്ട മോണിംഗ് ഗ്ലോറിയാണ്. മുമ്പ് ജീനസ് കലോണിക്ഷനിലും സ്പീഷീസ് അകുലീറ്റം എന്നിവയിൽ വർഗ്ഗീകരിക്കപ്പെട്ടെങ്കിലും ഇപ്പോൾ ഇപോമോയ എന്ന ജനുസ്സിലും, സബ്ജീനസ് ക്വോമോക്ലിറ്റ്, സെക്ഷൻ കലോണിക്ഷൻ എന്നിവയിലും ഇത് കൃത്യമായി ക്രമീകരിച്ചിട്ടുണ്ട്.
ചരിത്രപരമായ ഉപയോഗം
മെസോഅമേരിക്കൻ നാഗരികതയിൽ മോർണിങ്ഗ്ലോറി ഇപോമോയ ആൽ‌ബ ഉപയോഗിച്ച് കാസ്റ്റില്ല ഇലാസ്റ്റിക് ട്രീയിൽ നിന്ന് ലാറ്റെക്സ് പരിവർത്തനം ചെയ്ത് റബ്ബർ പന്തുകൾ നിർമ്മിക്കാൻ ഉപയോഗിക്കുന്നു. ഈ മോർണിങ്ഗ്ലോറിയിലെ സൾഫർ റബ്ബറിനെ ക്രോസ്-ലിങ്ക് ചെയ്യാൻ സഹായിക്കുന്നു. ഇത്ചാൾസ് ഗുഡിയർ കണ്ടെത്തിയ 3,000 വർഷമെങ്കിലും മുമ്പുള്ള വൾക്കനൈസേഷൻ എന്ന ഒരു പ്രക്രിയയാണ്.
അവലംബം
വർഗ്ഗം:ഇപ്പോമിയ വർഗ്ഗം:നിശാപുഷ്പങ്ങൾ വർഗ്ഗം:തെക്കേ അമേരിക്കയിലെ സസ്യജാലം വർഗ്ഗം:കാൾ ലിനേയസ് നാമകരണം ചെയ്തവ വർഗ്ഗം:വടക്കേ അമേരിക്കയിലെ സസ്യജാലം വർഗ്ഗം:കോൺവോൾവുലേസിയേ
ഫ്രഡറിക്ക് ജോലിയോ ക്യൂറി
രസതന്ത്രത്തിനുള്ള നോബൽ സമ്മാന ജേതാവായ ഫ്രഞ്ച് ഭൗതികശാസ്ത്രംശാസ്ത്രജ്ഞനായിരിന്നു   ഴാൻ ഫ്രഡറിക്ക് ജോലിയോ ക്യൂറി (1900- 1958). പ്രസിദ്ധ ഭൗതികശാസ്ത്രജ്ഞയായ ഇറേൻ ജോലിയോ ക്യൂറിയുടെ  ഭർത്താവാണ്.
ജീവചരിത്രം
ഴാൻ ഫ്രഡറിക്ക് 1900 മാർച്ച് 19-ന് പാരീസിൽ ജനിച്ചു. ഭൗതികശാസ്ത്രത്തിലാണ് ബിരുദം എടുത്തത്. 1925-ൽ മേരി കപൂറിയുടെ റേഡിയം ഇൻസ്റ്റിറ്റ്യൂട്ടിൽ സഹായിയായി ജോലിക്ക് ചേർന്നു. അവിടെ വച്ചാണ് ഇറേൻ കുറെയെ കണ്ടുമുട്ടിയതും വിവാഹം ചെയ്തതും. ക്യൂറി ദമ്പതികൾക്ക് ആൺമക്കൾ ഇല്ലായിരിന്നു. അതിനാൽ കുടുംബപ്പേര് നിലനിർത്തുവാനായി ജോലിയോ ക്യൂറി എന്ന പേര് സ്വീകരിച്ചു.
ശാസ്ത്ര ഗവേഷണങ്ങൾ
വിവാഹശേഷം ജോലിയോ ക്യൂറിയും ഇറേൻ ക്യൂറിയും ഒരുമിച്ചാണ് ഗവേഷണങ്ങൾ നടത്തിയിരുന്നത്. ന്യൂട്രോണിന്റേയും പോസിട്രോണിന്റേയും കണ്ടുപിടിത്തത്തിന്റെ അടുത്ത് വരെ അവർ എത്തിയതായിരിന്നു. പക്ഷേ അതിന് മുമ്പ് തന്നെ ജെയിംസ് ചാഡ് വിക്ക് ന്യൂട്രോണും ആൻഡേഴ്സൺ പോസിട്രോണും കണ്ടു പിടിച്ചു. പിന്നീടും ഫ്രഡറിക്ക് - ഇറേൻ ദമ്പതിമാർ ഗവേഷണം തുടർന്നു. അലൂമിനിയത്തിൽ ആൽഫാ കിരണങ്ങൾ തൊടുത്തുവിടുന്ന പരീക്ഷണങ്ങൾ ചെയ്തു. പരീക്ഷണത്തിൽ ഇടയ്ക്കിടെ ആൽഫാ കിരണങ്ങൾ തൊടുത്ത് വിടുന്നത് നിർത്തുമായിരിന്നു. ആ സമയത്ത് അലൂമിനിയത്തിൽ നിന്ന് റേഡിയോ ആക്ടീവ് വികിരണങ്ങൾ പുറപ്പെടുന്നതായി കണ്ടു. അങ്ങനെ പ്രോട്ടോണുകൾ നഷ്ടപ്പെടുന്നത് മൂലം ചില അലൂമിനിയം ആറ്റങ്ങൾ ഫോസ്ഫറസ് ആയി മാറുന്നതും മനസ്സിലാക്കി. ഈ ഫോസ്ഫറസ് ആറ്റങ്ങൾ പ്രകൃതിയിൽ കാണപ്പെടാത്ത റേഡിയോ ആക്ടീവ് ഐസോട്ടോപ്പുകളായിന്നു. അങ്ങനെ 1934 ൽ കൃത്രിമ റേഡിയോ ആക്ടീവത കണ്ടുപിടിക്കപ്പെട്ടു. ഈ കണ്ടുപിടിത്തത്തിന് 1935-ൽ രസതന്ത്രത്തിനുള്ള നെബേൽ സമ്മാനം ഫ്രഡറിക്ക് ജോലിയോ ക്യൂറിക്കും ഇറേൻ ജോലിയോ ക്യൂറിക്കും നൽകപ്പെട്ടു.
വർഗ്ഗം:രസതന്ത്രത്തിനുള്ള നോബൽ സമ്മാന ജേതാക്കൾ വർഗ്ഗം:1900-ൽ ജനിച്ചവർ
സ്റ്റെറ്റിൻഡ് ഇൻ ഫോഗ്
1864-ൽ പെഡെർ ബാൽക്കെ വരച്ച എണ്ണച്ചായാചിത്രമാണ് സ്റ്റെറ്റിൻഡ് ഇൻ ഫോഗ് (നോർവീജിയൻ: സ്റ്റെറ്റിന്റ് ഐ ടേക്ക്).
ഉല്‌പത്തി
വടക്കൻ നോർവീജിയൻ പ്രകൃതിയുടെ അന്വേഷണ ഭാഗമായി 1832-ൽ പെഡെർ ബാൽക്കെ നടത്തിയ ആദ്യത്തെ വിപുലമായ യാത്ര ചിത്രകലയ്ക്ക് പ്രചോദനമായി. വടക്കൻ നോർവീജിയൻ തീരത്തെ ഭൂപ്രകൃതി അദ്ദേഹത്തെ ആകർഷിച്ചു. പിന്നീട് ജീവിതത്തിൽ പല അവസരങ്ങളിലും അദ്ദേഹം സ്റ്റെറ്റിൻഡിൽ സന്ദർശിക്കാൻ ഇടയായി. ഫ്രാൻസിലെ രാജാവ് ലൂയിസ് ഫിലിപ്പിന് അദ്ദേഹം വിറ്റ 26 രേഖാചിത്രങ്ങളിലും സമാനമായ ചിത്രങ്ങളുണ്ട്. ആ ചിത്രങ്ങൾ ഇപ്പോൾ പാരീസിലെ ലൂവ്രേയിലാണ് സംരക്ഷിക്കപ്പെട്ടിരിക്കുന്നത്. ടൈസ്ജോർഡന്റെ നദിയുടെ അത്യുന്നതഭാഗങ്ങളിൽ സ്റ്റെഫ്ജോർഡനിലാണ് സ്റ്റെറ്റിന്റ് സ്ഥിതിചെയ്യുന്നത്. ഒരു നോർവീജിയൻ ബ്രോഡ്കാസ്റ്റിംഗ് കോർപ്പറേഷൻ വോട്ടെടുപ്പിൽ ഇത് നോർവേയുടെ ദേശീയ പർവ്വതമായി തിരഞ്ഞെടുത്തു.
ഉറവിടം
1980-ൽ ഓസ്ലോയിലെ നാഷണൽ ഗാലറി ഈ ചിത്രം വാങ്ങുകയുണ്ടായി. ഒരേ രംഗത്തിന്റെ രണ്ട് ചെറിയ പതിപ്പുകളും നാഷണൽ ഗാലറിയിൽ പ്രദർശിപ്പിച്ചിരിക്കുന്നു.
അവലംബം
വർഗ്ഗം:ലാൻഡ്സ്കേപ്പ് പെയിന്റിംഗുകൾ
എവർട്ടൺ എഫ്.സി.
ലിവർപൂൾ ആസ്ഥാനമായിട്ടുള്ള ഒരു ഇംഗ്ലീഷ് പ്രൊഫഷണൽ ഫുട്ബോൾ ക്ലബ് ആണ് എവർട്ടൺ ഫുട്ബോൾ ക്ലബ്. ഇംഗ്ലീഷ് ഫുട്ബോളിലെ ഏറ്റവും മുൻനിര ലീഗ്‌ ആയ പ്രീമിയർ ലീഗിൽ ആണ് എവർട്ടൺ നിലവിൽ മത്സരിക്കുന്നത്. ഫുട്ബോൾ ലീഗിന്റെ സ്ഥാപക അംഗങ്ങളിൽ ഒന്നായ എവർട്ടൺ ലീഗ് ആരംഭിച്ചതിന് ശേഷം 117 സീസണുകളിൽ ടോപ്പ് ഡിവിഷനിൽ മത്സരിച്ചു റെക്കോർഡ് സൃഷ്ടിച്ചു. ഈ കാലയളവിൽ വെറും നാല് സീസണിൽ മാത്രമാണ് (1930–31, 1951–52, 1952–53, 1953–54 ) ഒന്നാം ഡിവിഷനിൽ കളിയ്ക്കാൻ കഴിയാതെ പോയത്. ഏറ്റവും കൂടുതൽ കാലം ഒന്നാം ഡിവിഷനിൽ ചിലവഴിച്ച രണ്ടാമത്തെ ക്ലബ്ബാണ് എവർട്ടൺ കൂടാതെ ഒമ്പത് ലീഗ് കിരീടങ്ങൾ, അഞ്ച് എഫ്എ കപ്പുകൾ, ഒരു യൂറോപ്യൻ കപ്പ് വിന്നേഴ്സ് കപ്പ്, ഒമ്പത് ചാരിറ്റി ഷീൽഡുകൾ എന്നിവ അവർ നേടിയിട്ടുണ്ട്.
ക്ലബ്ബിന്റെ പിന്തുണക്കാരെ "എവർട്ടോണിയൻസ്" അല്ലെങ്കിൽ "ബ്ലൂസ്"എന്നാണ് വിളിക്കുന്നു. എവർട്ടണിന്റെ പ്രധാന എതിരാളികൾ അയൽക്കാരായ ലിവർപൂൾ ആണ്. ലിവർപൂളിന്റെ ഹോം ഗ്രൗണ്ട് ആയ ആൻഫീൽഡ് എവർട്ടണിന്റെ  സ്റ്റേഡിയമായ ഗൂഡിസൺ പാർക്കിൽ നിന്നും വെറും ഒരു മൈലിൽ താഴെ ദൂരത്തിൽ ആണ് സ്ഥിതി ചെയ്യുന്നത്. ഇരുവരും തമ്മിലുള്ള മത്സരത്തെ മെർസിസൈഡ് ഡെർബി എന്ന് വിളിക്കുന്നു. എവർട്ടണിന്റെ ആദ്യ സ്റ്റേഡിയം ആൻഫീൽഡ്  ആയിരുന്നു, എന്നാൽ വാടകയെച്ചൊല്ലിയുള്ള അഭിപ്രായവ്യത്യാസത്തെത്തുടർന്ന് 1892 മുതൽ എവർട്ടൺ ഗുഡിസൺ പാർക്കിലേക്ക് ചേക്കേറി. റോയൽ ബ്ലൂ ഷർട്ടും വെളുത്ത ഷോർട്ട്സും സോക്സും ആണ് ക്ലബിന്റെ ഹോം കിറ്റിന്റെ നിറങ്ങൾ.
പിന്തുണയ്ക്കുന്നവരും എതിരാളികളും
ലിവർപൂൾ നഗരത്തിനുള്ളിൽ, എവർട്ടൺ, നഗര എതിരാളികളായ ലിവർപൂൾ എന്നിവയ്ക്കുള്ള പിന്തുണ ഭൂമിശാസ്ത്രപരമായ അടിസ്ഥാനത്തിൽ അല്ല നിർണയിക്കപ്പെടുന്നത്. ആഗോളതലത്തിൽ അനേകം സപ്പോർട്ടേഴ്സ് ക്ലബ്ബുകൾ ഉണ്ട് ഇത്തരം ക്ലബ്ബുകൾ വടക്കേ അമേരിക്ക, സിംഗപ്പൂർ, ഇന്തോനേഷ്യ, ലെബനൻ, മലേഷ്യ, തായ്ലാന്റ്, ഇന്ത്യ, ഓസ്ട്രേലിയ എന്നിവിടങ്ങളിൽ ഉണ്ട്. ഫോറെവർട്ടൺ ആണ് ഔദ്യോഗിക സപ്പോർട്ടേഴ്സ് ക്ലബ്.
അയൽ‌ക്കാരായ ലിവർ‌പൂ ൾ ആണ് എവർ‌ട്ടണിന്റെ ഏറ്റവും വലിയ എതിരാളി, ഇരു ടീമുകളും തമ്മിലുള്ള മത്സരത്തെ മെർ‌സൈസൈഡ് ഡെർ‌ബി എന്നു വിളിക്കുന്നു. എവർട്ടൺ ഉദ്യോഗസ്ഥരും ആൻ‌ഫീൽഡിന്റെ ഉടമകളും തമ്മിലുള്ള ആഭ്യന്തര തർക്കത്തിൽ നിന്നാണ് ഈ വൈരാഗ്യം ഉടലെടുത്തത്, ആൻ‌ഫീൽഡ് എവർട്ടന്റെ ഹോം ഗ്രൗണ്ടായിരുന്നു. തർക്കത്തിന്റെ ഫലമായി എവർട്ടൺ ഗുഡിസൺ പാർക്കിലേക്ക് മാറുകയും 1892 ൽ ലിവർപൂൾ എഫ്‌സി രൂപീകരിക്കുകയും ചെയ്തു. ഈ സംഭവങ്ങളെത്തുടർന്ന്, എവർട്ടണും ലിവർപൂളും തമ്മിൽ കടുത്ത വൈരാഗ്യം നിലനിൽക്കുന്നുണ്ട്, എന്നിരുന്നാലും ഇംഗ്ലീഷ് ഫുട്ബോളിലെ മറ്റ് പല ഡെർബികളേക്കാളും മാന്യമായി കണക്കാക്കപ്പെടുന്നു. ഹിൽസ്‌ബറോ ദുരന്തത്തിൽ കൊല്ലപ്പെട്ട ലിവർപൂൾ ആരാധകർക്ക് ആദരാഞ്ജലിയായി സ്റ്റാൻലി പാർക്കിലുടനീളമുള്ള രണ്ട് മൈതാനങ്ങളുടെയും കവാടങ്ങൾ തമ്മിൽ ബന്ധിപ്പിച്ചിരുന്ന ചുവപ്പും നീലയും സ്കാർഫുകളുടെ ഒരു ശൃംഖലയാണ് ഇത് വ്യക്തമാക്കുന്നത്. മെർ‌സൈസൈഡ് ഡെർ‌ബി "ഫ്രണ്ട്‌ലി ഡെർബി" എന്നറിയപ്പെടുന്നു, കാരണം രണ്ട് ടീമിന്റെയും  ആരാധകരെ പലപ്പോഴും ആൻഫീൽഡിനും ഗുഡിസൺ പാർക്കിനകത്തും ചുവപ്പും നീലയും ധരിച്ച് വശങ്ങളിലായി കാണാം. അടുത്തിടെ മൈതാനത്ത്, മത്സരങ്ങൾ അങ്ങേയറ്റംചൂടുപിടിച്ച നിലയിലാണ് കാര്യങ്ങളാണ്; പ്രീമിയർ ലീഗ് ചരിത്രത്തിലെ മറ്റേതൊരു മത്സരത്തേക്കാളും കൂടുതൽ ചുവപ്പ് കാർഡുകൾ ഈ ഡെർബിയിൽ ഉണ്ട്.
എവർട്ടൺ ജയന്റ്സ്
എവർട്ടണിന് നൽകിയ മികച്ച സംഭാവനകൾക്ക് ഇനിപ്പറയുന്ന കളിക്കാരെ "ജയന്റ്സ്" ആയി കണക്കാക്കുന്നു. ക്ലബ് നിയോഗിച്ച ഒരു പാനൽ 2000 ൽ ഉദ്ഘാടന പട്ടിക സ്ഥാപിച്ചു, ഓരോ സീസണിലും ഒരു പുതിയ ഇൻഡക്റ്റിയെ പ്രഖ്യാപിക്കും. പകരം=Sculpture of Everton and England forward Dixie Dean|വലത്ത്‌|ലഘുചിത്രം|300x300ബിന്ദു| പാർക്ക് എന്റിന് പുറത്തുള്ള ഡിക്‌സി ഡീൻ പ്രതിമ
ക്ലബ്ബിന്റെ സീസൺ ഓഫ് അവാർഡ് ജേതാക്കൾ
ക്ലബ്ബിന്റെ 125-ാം വാർഷികാഘോഷത്തിന്റെ ഭാഗമായി 2003-04 സീസണിന്റെ തുടക്കത്തിൽ, പിന്തുണയുള്ളവർ എവർട്ടൺ ടീമിനെ നിർണ്ണയിക്കാൻ വോട്ട് രേഖപ്പെടുത്തി.
നിരവധി എവർട്ടൺ കളിക്കാരെ ഇംഗ്ലീഷ് ഫുട്ബോൾ ഹാൾ ഓഫ് ഫെയിമിൽ ഉൾപ്പെടുത്തിയിട്ടുണ്ട് :
ലീഗ് ഫുട്ബോളിന്റെ നൂറാം സീസൺ ആഘോഷിക്കുന്നതിനായി 1998 ൽ ഫുട്ബോൾ ലീഗ് നിർമ്മിച്ച "100 ഇതിഹാസ ഫുട്ബോൾ കളിക്കാരുടെ" പട്ടികയാണ് ഫുട്ബോൾ ലീഗ് 100 ലെജന്റ്സ്.
ഓങ്കോഫെർട്ടിലിറ്റി
വലത്ത്‌|ലഘുചിത്രം| സംരക്ഷിക്കുന്ന ലായനിയിൽ അണ്ഡാശയ ടിഷ്യു സ്ട്രിപ്പുകൾ സ്ഥാപിക്കുന്നു അർബുദത്തെ അതിജീവിക്കുന്നവരുടെ ഭാവിയിലേക്കുള്ള പ്രത്യുൽപ്പാദന ഓപ്ഷനുകൾ പര്യവേക്ഷണം ചെയ്യുന്നതിനും വിപുലീകരിക്കുന്നതിനുമായി ഓങ്കോളജിയെയും പ്രത്യുൽപാദന ഗവേഷണത്തെയും ബന്ധിപ്പിക്കുന്ന ഒരു ഉപമേഖലയാണ് ഓങ്കോഫെർട്ടിലിറ്റി. 2006 ൽ ഓങ്കോഫെർട്ടിലിറ്റി കൺസോർഷ്യത്തിൽ തെരേസ കെ വുഡ്‌റഫ് ആണ് ഈ പേര് ഉപയോഗിച്ചത്.
കീമോതെറാപ്പി, റേഡിയേഷൻ, സർജറി തുടങ്ങിയ കാൻസർ ചികിത്സകൾ, പിന്നീട് ജീവിതത്തിൽ കുട്ടികളുണ്ടാകാനുള്ള ഒരു വ്യക്തിയുടെ കഴിവിനെ നശിപ്പിച്ചേക്കാം, അതിനാൽ ഓങ്കോഫെർട്ടിലിറ്റി ഗവേഷണം ഫെർട്ടിലിറ്റി സംരക്ഷണ ഓപ്ഷനുകൾ വർദ്ധിപ്പിക്കുന്നതിൽ ശ്രദ്ധ കേന്ദ്രീകരിക്കുന്നു. 10% കാൻസർ രോഗികളും 40 വയസ്സിന് താഴെയുള്ളവരായതിനാൽ, ഈ പ്രശ്നം യുണൈറ്റഡ് സ്റ്റേറ്റ്സിൽ ഓരോ വർഷവും 135,000-ത്തിലധികം ആളുകളെ ബാധിക്കുന്നു. കാൻസർ അതിജീവനം വർദ്ധിക്കുന്നതിനനുസരിച്ച്, സ്ത്രീകളിലും പുരുഷന്മാരിലും കുട്ടികളിലും പ്രത്യുൽപാദനശേഷി സംരക്ഷിക്കുന്നത് രോഗികൾക്കും അവരുടെ കുടുംബങ്ങൾക്കും നിർണായകമായ ഒരു വിഷയമായി മാറുന്നു. കാൻസർ ചികിത്സയ്ക്ക് മുമ്പുള്ള ഫെർട്ടിലിറ്റി സംരക്ഷിക്കാനുള്ള കഴിവ്, പിന്നീടുള്ള ജീവിതത്തിൽ കുടുംബങ്ങൾക്ക് രോഗനിർണ്ണയ സമയത്ത് പ്രത്യാശ നൽകും. കുടുംബാസൂത്രണം, സങ്കീർണ്ണമായ ഗർഭനിരോധനം, അതിജീവനത്തിലുടനീളം ഹോർമോൺ മാനേജ്മെന്റ്, വാടക ഗർഭധാരണം, ദത്തെടുക്കൽ എന്നിവ പോലുള്ള കാൻസർ ചികിത്സയ്ക്ക് ശേഷമുള്ള പ്രത്യുൽപാദന വഴികളും ഓങ്കോഫെർട്ടിലിറ്റിയിൽ ഉൾക്കൊള്ളുന്നു.
പുരുഷന്മാർക്കുള്ള ഫെർട്ടിലിറ്റി ഓപ്ഷനുകൾ
പുരുഷന്മാർക്കായുള്ള ഫെർട്ടിലിറ്റി സംരക്ഷണ ഉപാധികളിൽ സ്പേം ബാങ്കിംഗ് ഉൾപ്പെടുന്നു, അതിൽ പുരുഷൻ്റെ ബീജ സാമ്പിൾ ശേഖരിച്ച് ശീതീകരിച്ച്, ഭാവിയിലെ ഉപയോഗത്തിനായി സൂക്ഷിക്കുന്നു. ടെസ്റ്റിക്കുലർ സ്പേം എക്സ്ട്രാക്ഷനിൽ ഒരു ചെറിയ ശസ്ത്രക്രിയയിലൂടെ വൃഷണങ്ങളിൽ നിന്ന് നേരിട്ട് ബീജം വീണ്ടെടുക്കുകയും മരവിപ്പിക്കുകയും ചെയ്യുന്നു.
ടെസ്റ്റികുലാർ ടിഷ്യു ശസ്ത്രക്രിയയിലൂടെ നീക്കം ചെയ്യപ്പെടുകയും മരവിപ്പിക്കുകയും ചെയ്യുന്ന ടെസ്റ്റികുലാർ ടിഷ്യു ബാങ്കിംഗ് പരീക്ഷണാത്മക ഓപ്ഷനുകളിൽ ഉൾപ്പെടുന്നു. പുരുഷന്മാരിൽ ഫെർട്ടിലിറ്റി സംരക്ഷണത്തിനായി ഈ ടിഷ്യു ഉപയോഗിക്കുന്നതിനുള്ള രീതികൾ ശാസ്ത്രജ്ഞർ വികസിപ്പിക്കുന്നു.
സ്ത്രീകൾക്കുള്ള ഫെർട്ടിലിറ്റി ഓപ്ഷനുകൾ
വലത്ത്‌|ലഘുചിത്രം| അണ്ഡാശയ ടിഷ്യു സ്ട്രിപ്പുകളുടെ ക്രയോപ്രെസർവിംഗ് കാൻസറിനുശേഷം സ്ത്രീകൾക്ക് കുട്ടികളുണ്ടാകാനുള്ള ഓപ്ഷനുകൾ സമീപ വർഷങ്ങളിൽ ഗണ്യമായി വർദ്ധിച്ചു. ഹോർമോൺ ഉത്തേജനം വഴി ഒന്നിലധികം അണ്ഡങ്ങൾ ഉൽപാദിപ്പിച്ച് ബീജസങ്കലനം നടത്തുകയും ഭാവിയിലെ ഉപയോഗത്തിനായി ഫ്രീസുചെയ്യുകയും ചെയ്യുന്ന എംബ്രിയോ ബാങ്കിംഗ്, ഹോർമോൺ ഉത്തേജനം വഴി ഒന്നിലധികം അണ്ഡങ്ങൽ ഉൽപാദിപ്പിച്ച് സൂക്ഷിക്കുന്ന എഗ്ഗ് ബാങ്കിംഗ് എന്നിവയാണ് ചില ഉദാഹരണങ്ങൾ. ഓവേറിയൻ ട്രാൻസ്പോസിഷൻ (ശസ്ത്രക്രിയയിലൂടെ അണ്ഡാശയത്തെ ശരീരത്തിന്റെ മറ്റൊരു ഭാഗത്തേക്ക് മാറ്റുന്നു), അണ്ഡാശയ സംരക്ഷണം (റേഡിയേഷൻ സ്വീകരിക്കുന്ന സ്ഥലത്ത് നിന്ന് അണ്ഡാശയത്തെ ശാരീരികമായി സംരക്ഷിക്കുന്നു) എന്നിവയാണ് മറ്റ് മാർഗ്ഗങ്ങൾ.
പരീക്ഷണാത്മക സാങ്കേതികതകളിൽ ഒവേറിയൻ ടിഷ്യു ബാങ്കിംഗ് ഉൾപ്പെടുന്നു, അതിൽ ഒരു അണ്ഡാശയം ശസ്ത്രക്രിയയിലൂടെ നീക്കം ചെയ്യുകയും മരവിപ്പിച്ച് വെക്കുകയും പിന്നീട് സ്ത്രീ ഗർഭധാരണത്തിന് തയ്യാറാകുമ്പോൾ തിരികെ വെയ്ക്കുകയും ചെയ്യുന്നു.
കാൻസർ ചികിത്സക്ക് ശേഷം, ഒരു സ്ത്രീക്ക് വാടക ഗർഭധാരണം (ഒരു സ്ത്രീ മറ്റൊരു സ്ത്രീക്കോ ദമ്പതികൾക്കോ വേണ്ടി ഗർഭം ധരിക്കുക) അല്ലെങ്കിൽ ദത്തെടുക്കൽ എന്നിവയും തിരഞ്ഞെടുക്കാം.
ഗർഭകാലത്തെ കാൻസർ രോഗനിർണയത്തിന്റെ അനന്തരഫലങ്ങളും സമീപകാല ഗവേഷണങ്ങൾ അന്വേഷിക്കുന്നു.
കുട്ടികൾക്കുള്ള ഫെർട്ടിലിറ്റി ഓപ്ഷനുകൾ
പ്രായപൂർത്തിയാകാത്ത കുട്ടികൾക്ക് പ്രത്യുൽപാദനക്ഷമത നിലനിർത്താൻ മുതിർന്നവരേക്കാൾ കുറച്ച് ഓപ്ഷനുകൾ മാത്രമേയുള്ളൂ. പുരുഷന്മാർക്കുള്ള ടെസ്റ്റിക്കുലർ സ്പേം എക്സ്ട്രാക്ഷനും സ്ത്രീകൾക്ക് ഒവേറിയൻ ടിഷ്യു ബാങ്കിംഗും ഇതിൽ ഉൾപ്പെടുന്നു.
സാമ്പത്തികവും ധാർമ്മികവും നിയമപരവുമായ പരിഗണനകൾ
ഫെർട്ടിലിറ്റി സംരക്ഷണ ചെലവുകൾ ചെറുപ്പക്കാരായ രോഗികൾക്ക് താങ്ങാൻ കഴിയാണമെന്നില്ല, അതിനാൽ ഒന്നിലധികം സംഘടനകൾ ഇപ്പോൾ രോഗികൾക്ക് ചെലവ് കുറയ്ക്കുന്നതിനുള്ള മാർഗ്ഗങ്ങൾ നൽകുന്നു.
കൗമാരപ്രായക്കാരായ കുട്ടികൾക്കും അവരുടെ കുടുംബങ്ങൾക്കും വേണ്ടിയുള്ള തീരുമാനമെടുക്കൽ പ്രക്രിയ പോലുള്ള ഓങ്കോഫെർട്ടിലിറ്റിയിലെ ധാർമ്മിക പ്രശ്നങ്ങളും ഗവേഷണം അന്വേഷിക്കുന്നു.
അവലംബം
വർഗ്ഗം:അർബുദ ചികിൽസ
എ ബ്രീഫ് ഹിസ്റ്ററി ഓഫ് സെവൻ കില്ലിങ്‌സ്
2015 ലെ മാൻ ബുക്കർ പുരസ്കാരം നേടിയ ഇംഗ്ലീഷ് നോവലാണ് എ ബ്രീഫ് ഹിസ്റ്ററി ഓഫ് സെവൻ കില്ലിങ്‌സ്. 1976 ൽ ബോബ് മാർലിക്ക് നേരെയുണ്ടായ വധശ്രമം പശ്ചാത്തലമാക്കിയാണ് മെർലൻ ജയിംസ് ഈ കൃതി രചിച്ചിട്ടുള്ളത്.
ഉള്ളടക്കം
680 പേജുള്ള ഈ ഗ്രന്ഥത്തിൽ ചരിത്രവും ഭാവനയും കെട്ടു പിണഞ്ഞു കിടക്കുന്നു. റെഗ്ഗെ സംഗീതത്തിൽ നിന്നും ഊർജമുൾക്കൊണ്ടാണ് ഈ നോവലിന്റെ രചന.
അവലംബം
വർഗ്ഗം:2014-ൽ ഇറങ്ങിയ പുസ്തകങ്ങൾ വർഗ്ഗം:മാൻ ബുക്കർ പുരസ്കാരം നേടിയ കൃതികൾ
ജുട്ടി
ജുട്ടി വടക്കേഇന്ത്യയിലെ ജനങ്ങൾക്കിടയിൽ ഉപയോഗിച്ചുവരുന്ന ഒരു പാദരക്ഷയാണ്. പഞ്ചാബി ജുട്ടി എന്നും വിളിക്കാറുണ്ട്. ലെതർ കൊണ്ട് നിർമ്മിക്കുന്ന ജുട്ടി, സ്വർണ്ണം, വെള്ളി എന്നീ നിറത്തിൽ ആണ് സാധാരണയായി ഉണ്ടാവുക. റബർ നിർമിതമായ ജൂട്ടിയും ലഭ്യമാണ്. അമൃതസർ, പാട്യാല എന്നിവിടങ്ങളിൽ ആണ് ജുട്ടി വൻതോതിൽ നിർമിച്ച് വിദേശത്തേക്ക് കയറ്റിഅയക്കുന്നത്. നിർമ്മാണരീതിയിലെ വ്യതിയാനം മൂലം പലരൂപത്തിൽ ഉണ്ടാവാറുണ്ട്. ഒരേ സമയം പുരുഷന്മാർക്കും സ്ത്രീകൾക്കും ഉപയോഗിക്കാവുന്നതാണ്. അറ്റം കൂർത്തതായി കാണപ്പെടുന്ന ജൂട്ടി ആണ് പുരുഷന്മാരുടെത്. കല്യാണം പോലെയുള്ള ആഘോഷങ്ങൾക്ക് വ്യത്യസ്തരീതിയിലുള്ള ജുട്ടിക്കൾ ലഭ്യമാണ്. പഞ്ചാബിലെ സ്ത്രീകളും പുരുഷന്മാരും ഒരേ പോലെ ഉപയോഗിച്ചുവരുന്നതാണ്. പഞ്ചാബി നടോടിഗാനങ്ങളിൽ ജുട്ടിയെക്കുറിച്ച് വർണ്ണിക്കുന്ന വരികൾ :
ജുട്ടി കസുരി പേരി ണ പൂരി ഹേ രബ്ബാ സനു ടർന്നാ പായ്, ജുട്ടി ലഗ്ടി വൈരിയാ മേരെ.
സമിന്ദർ, ചൌദരി, നവാബ്, ജഗിർദാർ, മഹാരാജാവ്, മാഹാറാണി എന്നിവരാണ് ജുട്ടി സാധാരണയായി ധരിച്ചിരുന്നത്. മുഘൾ രാജവംശം മുതൽക്ക് തന്നെ ജുട്ടി വളരെ പ്രശസ്തമായിരുന്നു. പഞ്ചാബ്, ഹരിയാന, രാജസ്ഥാൻ എന്നിവിടങ്ങളിൽ ജുട്ടി വളരെ പ്രശസ്തമാണ്. നിറത്തിലും, നിർമ്മാണത്തിലും നേരിയ വ്യത്യാസം ഉണ്ടാവാറുണ്ട്. വില കൂടിയ സ്വർണ്ണനൂലുകളും വ്യത്യസ്ത നിറത്തിലുള്ള മുത്തുകൾ കൊണ്ടുമാണ് രാജകീയ രീതിയിലുള്ള ജുട്ടികൾ നിർമ്മാക്കുക. ഷെർവാണി, കുർത്ത-പൈജാമ എന്നിവയുടെ കൂടെയാണ് ജുട്ടി ധരിക്കാറ്.
പുറമെയുള്ള കണ്ണികൾ
വർഗ്ഗം:പാദരക്ഷകൾ
ഡിസൻഡന്റ്‌സ് ഓഫ് ദി സൺ
സോങ് ജൂങ്-കി, സോങ് ഹ്യെ-ക്യോ, ജിൻ ഗൂ, കിം ജി-വോൺ എന്നിവർ അഭിനയിച്ച 2016-ലെ ദക്ഷിണ കൊറിയൻ ടെലിവിഷൻ പരമ്പരയാണ് ഡിസൻഡന്റ്‌സ് ഓഫ് ദി സൺ (കൊറിയൻ: 태양의 후예; ഹഞ്ച: 太陽의 後裔; RR: Taeyang-ui Huye). .ഇത് 2016 ഫെബ്രുവരി 24 മുതൽ ഏപ്രിൽ 14 വരെ 16 എപ്പിസോഡുകളായി KBS2-ൽ സംപ്രേക്ഷണം ചെയ്തു. തുടർന്ന് KBS മൂന്ന് അധിക പ്രത്യേക എപ്പിസോഡുകൾ 2016 ഏപ്രിൽ 20 മുതൽ ഏപ്രിൽ 22 വരെ സംപ്രേക്ഷണം ചെയ്തു, അതിൽ ഹൈലൈറ്റുകളും സീരീസിലെ മികച്ച രംഗങ്ങളും, നാടകത്തിന്റെ നിർമ്മാണ പ്രക്രിയ, പിന്നാമ്പുറ ദൃശ്യങ്ങൾ, അഭിനേതാക്കളിൽ നിന്നുള്ള കമന്ററികൾ, അവസാനത്തെ എപ്പിലോഗ് എന്നിവ ഉൾപ്പെടുന്നു.
കഥാസാരം
എമർജൻസി റൂമിൽ, സി-ജിൻ ആദ്യമായി ഡോ. കാങ് മോ-യോൺ കണ്ടുമുട്ടുകയും തൽക്ഷണം അവളിലേക്ക് ആകർഷിക്കപ്പെടുകയും ചെയ്യുന്നു. സിജിനെ "ബിഗ് ബോസ്" എന്ന് അഭിസംബോധന ചെയ്യുന്നത് കേട്ടതിന് ശേഷം സി-ജിൻ കള്ളന്റെ ക്രിമിനൽ സംഘത്തിന്റെ ഭാഗമാണെന്ന് മോ-യോൺ തെറ്റായി അനുമാനിക്കുന്നു, ഇത് സിയോ ദെയ്-യങ്ങിന്റെ കോൾ ചിഹ്നമാണ്. ഒരുമിച്ച് ഹൗസ്മാൻഷിപ്പ് നേടിയ ആർമി സർജൻ യൂൻ മ്യുങ്-ജുവിന്റെ സഹായത്തോടെ അദ്ദേഹം തന്റെ വ്യക്തിത്വം തെളിയിക്കുന്നു.
അവലംബം
വർഗ്ഗം: ദക്ഷിണ കൊറിയൻ ടെലിവിഷൻ പരമ്പരകൾ
നെർഡ്
സമൂഹവുമായി ഒരു ബന്ധവുമില്ലാതെ, പഠനകാര്യങ്ങളിൽ മാത്രം ശ്രദ്ധിക്കുകയോ അല്ലെങ്കിൽ പൊതുവെ മുഷിപ്പിക്കുന്ന ഏതെങ്കിലും കാര്യങ്ങളിൽ ഏറെ താല്പര്യം കാണിക്കുകയോ ചെയ്യുന്ന ഒരു വ്യക്തിയെയാണ് നെർഡ് (Nerd) എന്ന് വിളിക്കുന്നത് അപ്രശസ്തമായ, മുഖ്യധാരയിൽ നിന്ന് വേറിട്ട ചര്യകൾക്ക് ഇത്തരക്കാർ അമിതമായ് സമയം ചിലവഴിക്കും. ഇക്കൂട്ടർ പൊതുവെ നാണം കുണുങ്ങികളും വിചിത്രസ്വഭാവമുള്ളവരും ആയിരിക്കും. കായികമൽസരങ്ങളിൽ ഇവർ പൊതുവെ പുറകിലായിരിക്കും. നെർഡ് എന്നത് തരംതിരിവ് നടത്തുന്ന അല്ലെങ്കിൽ അപമാനിക്കുന്ന ഒരു പദമാണ്. മായാവി ചിത്രകഥയിലെ ലൊട്ടുലൊടുക്കും ഗുൽഗുലുമാലും സമൂഹവുമായി ബന്ധമില്ലാത്ത നെർഡുകളാണെന്ന് പറയാവുന്നതണ്.
കേരളത്തിലെ പ്രാദേശിക പ്രയോഗങ്ങൾ
ഇത്തരക്കാരെ മൊണ്ണ എന്ന് തൃശൂരിൽ വിളിക്കാറുണ്ട്. മൊണ്ണ എന്ന വാക്കിന്റെ നിഘണ്ടുവിലെ അർത്ഥം കാശിനു കൊള്ളാത്തത്, മൂർച്ചയില്ലാത്തത് എന്നിവയാണ്.
കോഴിക്കോട് ചണ്ണ എന്നാണ് ഇവരെ പറയുക. . ചണ്ണ എന്ന വാക്കിന് സാധാരണഗതിയിലുള്ളത് പൃഷ്ടഭാഗം(പ്രത്യേകിച്ച് മൃഗങ്ങളുടേത്), പിൻ തുട, വള്ളത്തിന്റെ ജലനിരപ്പിനടിയിലുള്ള ഭാഗം, ഒരു മരുന്നുചെടി (അടവിക്കച്ചോലം), കാട്ടുമഞ്ഞൾ, ഉപയോഗമില്ല്ലത്ത കിഴങ്ങുള്ള മഞ്ഞളിന്റെ ഇനത്തിൽ പെട്ട ചെടി, കൊഴുത്ത, തടിച്ച എന്നീ അർത്ഥങ്ങളാണ്.
നെർഡ് എന്ന വാക്കിന്റെ മലയാളം
ശാസ്ത്ര സാങ്കേതിക വിദഗ്ദ്ധനെങ്കിലും സമൂഹ സമ്പർക്കം ഇല്ലാത്തയാൾ  എന്നാണ് നെർഡ് എന്ന പദത്തിന് മലയാളത്തിലെ അർത്ഥം. ഒറ്റബുദ്ധിക്കാരൻ, അനഭിലഷണീയൻ എന്നീ അർത്ഥങ്ങളുമുണ്ട്
ബുദ്ധചരിതം
ഭാരതീയ കവിയായിരുന്ന അശ്വഘോഷ ഗൗതമ ബുദ്ധന്റെ ജീവിതത്തെക്കുറിച്ച് രചിച്ച സംസ്കൃത മഹാകാവ്യമാണ് ബുദ്ധചരിതം. 28 അധ്യായങ്ങളുള്ള ഈ കാവ്യത്തിന്റെ ആദ്യത്തെ 14 അധ്യായങ്ങൾ പൂർണവും 15 മുതൽ 28 വരെയുള്ള അധ്യായങ്ങൾ അപൂർണ്ണവുമാണ്. എ.ഡി 420ൽ ധർമ്മക്‌സേമ ബുദ്ധചരിതത്തിന്റെ ചൈനീസ് പരിഭാഷ എവുതുകയുണ്ടായി. ടിബറ്റൻ ഭാഷയിലും ബുദ്ധചരിതം പരിഭാഷപ്പെടുത്തിയിട്ടുണ്ടായിരുന്നു.
പുറം കണ്ണികൾ
വർഗ്ഗം:കാവ്യങ്ങൾ വർഗ്ഗം:സംസ്കൃത കാവ്യങ്ങൾ
വിർജീനിയ മാൻ-യീ ലീ
ലഘുചിത്രം| വിർജീനിയ മാൻ-യി ലീ അൽഷിമേഴ്‌സ് രോഗത്തെക്കുറിച്ച് ഗവേഷണം നടത്തുന്ന ചൈനീസ് വംശജയായ അമേരിക്കൻ ഒരു ന്യൂറോപാഥോളജിസ്റ്റാണ് വിർജീനിയ മാൻ-യീ ലീ (ജനനം: 1945). പെൻ‌സിൽ‌വാനിയ സർവകലാശാലയിലെ പെരെൽ‌മാൻ സ്കൂൾ ഓഫ് മെഡിസിനിൽ പാത്തോളജി ആൻഡ് ലബോറട്ടറി മെഡിസിൻ വകുപ്പിലെ അൽഷിമേഴ്‌സ് റിസർച്ചിലെ ജോൺ എച്ച്. വെയർ മൂന്നാം പ്രൊഫസറും സെന്റർ ഫോർ ന്യൂറോഡെജനറേറ്റീവ് ഡിസീസ് റിസർച്ചിന്റെ മരിയൻ എസ്. വെയർ അൽഷിമേർ ഡ്രഗ് ഡിസ്കവറി പ്രോഗ്രാം ഡയറക്ടറും ആണ്. ലൈഫ് സയൻസസിനുള്ള 2020 ലെ ബ്രേക്ക്‌ത്രൂ സമ്മാനം അവർക്ക് ലഭിച്ചു.
ജീവിതവും കരിയറും
ലീ 1945 ൽ റിപ്പബ്ലിക്ക് ഓഫ് ചൈനയിലെ ചാംഗ്കിംഗിൽ ജനിച്ചു. അഞ്ച് വയസ്സിൽ കുടുംബത്തോടൊപ്പം ഹോങ്‌കോങ്ങിലേക്ക് മാറ്റി. ഒരു ഹൈസ്കൂളിൽ ഇംഗ്ലീഷ് പഠിപ്പിക്കുന്നതിനുള്ള ഭാഷയായി മാറുന്നതിനുമുമ്പ് അവൾക്ക് ചൈനീസ് വിദ്യാഭ്യാസം ലഭിച്ചിരുന്നു.
ലണ്ടനിലെ റോയൽ അക്കാദമി ഓഫ് മ്യൂസിക്കിൽ (1962-1964) പിയാനോ പഠിച്ച ലീ, 1968 ൽ ലണ്ടൻ സർവകലാശാലയിൽ നിന്ന് ബയോകെമിസ്ട്രിയിൽ എംഎസും 1973 ൽ സാൻ ഫ്രാൻസിസ്കോയിലെ കാലിഫോർണിയ സർവകലാശാലയിൽ നിന്ന് ബയോകെമിസ്ട്രിയിൽ പിഎച്ച്ഡിയും നേടി. നെതർലാൻഡിലെ യൂട്രെച്റ്റ് യൂണിവേഴ്സിറ്റിയിലെ റുഡോൾഫ് മാഗ്നസ് ഇൻസ്റ്റിറ്റ്യൂട്ടിലും (1973-1974), ബോസ്റ്റണിലെ ചിൽഡ്രൻസ് ഹോസ്പിറ്റൽ മെഡിക്കൽ സെന്ററിലും ഹാർവാർഡ് മെഡിക്കൽ സ്കൂളിലും (1974-1979) പോസ്റ്റ്ഡോക്ടറൽ ഫെലോ ആയിരുന്നു. അവിടെവെച്ച് ഭർത്താവ് ജോൺ ട്രോജനോവ്സ്കിയെ കണ്ടുമുട്ടി.
1979-1980 കാലഘട്ടത്തിൽ ഫിലാഡൽഫിയയിലെ സ്മിത്ത്-ക്ലൈൻ & ഫ്രഞ്ച്, ഇൻ‌കോർപ്പറേറ്റിൽ (ഇപ്പോൾ ഗ്ലാക്സോ സ്മിത്ത്ക്ലൈൻ എന്ന് വിളിക്കുന്നു) അസോസിയേറ്റ് സീനിയർ റിസർച്ച് ഇൻവെസ്റ്റിഗേറ്ററായി. ന്യൂറോ സയൻസിൽ തന്റെ അഭിനിവേശമനുസരിച്ച് പ്രവേശനം നേടാൻ കഴിയാതിരുന്നതിനെത്തുടർന്ന്, 1981 ൽ പെൻസിൽവാനിയ സർവകലാശാലയിലെ പെരെൽമാൻ സ്‌കൂൾ ഓഫ് മെഡിസിനിൽ പാത്തോളജി ആൻഡ് ലബോറട്ടറി മെഡിസിൻ വിഭാഗത്തിൽ ചേർന്നു, 1989 ൽ പ്രൊഫസർ പദവി നേടി. രോഗ ലക്ഷണങ്ങളുടെ മസ്തിഷ്ക സാമ്പിളുകൾ പഠിക്കാൻ അവർ ട്രോജനോവ്സ്കിയുമായി ചേർന്നു. ഗവേഷണ ജീവിതം വിജയിച്ചില്ലെങ്കിലോ എന്ന ആശങ്കയിൽ പെൻ‌സിൽ‌വാനിയ സർവകലാശാലയിലെ വാർ‌ട്ടൺ‌ സ്കൂളിലെ എക്സിക്യൂട്ടീവ് എം‌ബി‌എ പ്രോഗ്രാമിൽ നിന്ന് 1984 ൽ എം‌ബി‌എയും ലഭിച്ചു.
ലീയും ഭർത്താവും നിലവിൽ 50 ഓളം ജീവനക്കാരുള്ള ഒരു ലാബിന്റെ മേൽനോട്ടം വഹിക്കുന്നു, പ്രതിവർഷം 15 മുതൽ 20 വരെ പഠനങ്ങൾ പ്രസിദ്ധീകരിക്കുന്നു.
ഗവേഷണം
ഡോ. ലീയുടെ ഗവേഷണം അൽഷിമേഴ്‌സ് രോഗം (എഡി), പാർക്കിൻസൺസ് രോഗം (പിഡി), ഫ്രന്റോടെംപോറൽ ഡീജനറേഷൻ (എഫ്‌ടിഡി), അമിയോട്രോഫിക് ലാറ്ററൽ സ്ക്ലിറോസിസ് (എഎൽഎസ്), ബന്ധപ്പെട്ട ന്യൂറോഡെജനറേറ്റീവ് ഡിസോർഡേഴ്സ് എന്നിവയിൽ പാത്തോളജിക്കൽ ഉൾപ്പെടുത്തലുകൾ സൃഷ്ടിക്കുന്ന പ്രോട്ടീനുകളെ കേന്ദ്രീകരിക്കുന്നു. ടൗ, ആൽഫ-സിനുക്യുലിൻ, ടിഡിപി -43 പ്രോട്ടീനുകൾ ന്യൂറോ ഡീജനറേറ്റീവ് രോഗങ്ങളിൽ അദ്വിതീയമായ ഉൾപ്പെടുത്തലുകൾ ഉണ്ടാക്കുന്നുവെന്നും ഈ പ്രോട്ടീനുകളുടെ സംയോജനം എഡി, പിഡി, എഫ്‌ടിഎൽഡി, എഎൽഎസ്, അനുബന്ധ വൈകല്യങ്ങൾ എന്നിവയിലെ ഒരു സാധാരണ മെക്കാനിസ്റ്റിക് തീം ആണെന്നും അവരുടെ പഠനങ്ങൾ തെളിയിച്ചു. ന്യൂറോണൽ എബിലിറ്റിയിൽ വിട്ടുവീഴ്ച ചെയ്യുന്ന മെക്കാനിസങ്ങളിൽ ടൗ, ആൽഫ-സിനൂക്ലിൻ, ടിഡിപി -43 എന്നിവയുടെ അസാധാരണമായ സംയോജനത്തെ ഡോ. ലീയുടെ പഠനങ്ങൾ സൂചിപ്പിക്കുന്നു. AD, PD, ALS / FTD എന്നിവയിലെ പ്രോട്ടീനുകളായി യഥാക്രമം ടൗ, ആൽഫ-സിനൂക്ലിൻ, ടിഡിപി -43 എന്നിവ കണ്ടെത്തുന്നത് ന്യൂറോ ഡീജനറേഷനിൽ ഈ പ്രോട്ടീനുകളുടെ പങ്ക് വ്യക്തമാക്കുന്നു, എഡി, എഫ്‌ടിഡി മയക്കുമരുന്ന് കണ്ടെത്തൽ എന്നിവയുടെ ലക്ഷ്യമായി പാത്തോളജിക്കൽ ടാവിനെ പിന്തുടരുന്നു., പാത്തോളജിക്കൽ ടൗ, ആൽഫ-സിനൂക്ലിൻ എന്നിവയുടെ പ്രക്ഷേപണം എ.ഡി, പി.ഡിയുടെ പുരോഗതിയെ എങ്ങനെ വിശദീകരിക്കുന്നു. ഏറ്റവും പ്രധാനമായി, ഈ തകരാറുകൾ‌ക്ക് മെച്ചപ്പെട്ട ചികിത്സാരീതികൾ‌ വികസിപ്പിക്കുന്നതിനായി ഔഷധങ്ങൾ കണ്ടെത്തുന്നതിനുള്ള ലക്ഷ്യങ്ങൾ‌ കണ്ടെത്തുന്നതിനായി ഗവേഷണത്തിന്റെ പുതിയ വഴികൾ‌ ഈ ഗവേഷണം തുറന്നിരിക്കുന്നു. അവരുടെ ഗവേഷണത്തിന്റെ വിശാലമായ സ്വാധീനം കാരണം, ഡോ. ലീയുടെ എച്ച്-ഇൻഡെക്സ് 150 ആണ്, 1985-2008 (ജെഎഡി, 16: 451-465, 2009) മുതൽ ഏറ്റവും കൂടുതൽ ഉദ്ധരിച്ച 10 എഡി ഗവേഷകരിൽ അവർ പട്ടികപ്പെടുത്തിയിട്ടുണ്ട്. 1996-2011 മുതൽ ഏറ്റവും കൂടുതൽ സ്വാധീനിച്ച 400 ബയോമെഡിക്കൽ ഗവേഷകർ (യൂർ ജെ ക്ലിൻ ഇൻവെസ്റ്റ്, 43: 1339-1365, 2014). 1997 മുതൽ 2007 വരെ ഏറ്റവും കൂടുതൽ ഉദ്ധരിച്ച ന്യൂറോ സയന്റിസ്റ്റുകളിൽ ആദ്യ പത്തിൽ ഇടംനേടിയ ഐ‌എസ്‌ഐ ഉയർന്ന ഉദ്ധരിച്ച ഗവേഷകനായി ഡോ. ലീയെ ഐ‌എസ്‌ഐ അംഗീകരിച്ചു
അവാർഡുകൾ
ന്യൂറോ സൈക്കിയാട്രിയിലെ പസാരോ അവാർഡും 2012 ൽ ജോൺ സ്കോട്ട് അവാർഡും ലീ നേടി ലൈഫ് സയൻസസിനുള്ള 2020 ലെ ബ്രേക്ക്‌ത്രൂ സമ്മാനം അവർക്ക് ലഭിച്ചു, അതിനായി 3 മില്യൺ ഡോളർ അവാർഡ് ലഭിച്ചു, ഗവേഷണം തുടരാൻ അവർ ചെലവഴിക്കാൻ ഉദ്ദേശിക്കുന്നു.
അവലംബം
വർഗ്ഗം:ലണ്ടൻ സർവ്വകലാശാലയിലെ പൂർവ്വ വിദ്യാർത്ഥികൾ വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:1945-ൽ ജനിച്ചവർ
ഏകനാഥ് സോൾക്കർ
ഇന്ത്യൻ ക്രിക്കറ്റിലെ ഒരു ഓൾ റൗണ്ടർ ആയ ഏകനാഥ് സോൾക്കർ മഹാരാഷ്ട്രയിലെ മുംബൈയിൽ ജനിച്ചു. (മാർച്ച്18, 1948 – ജൂൺ 26, 2005 ) ഇന്ത്യയ്ക്കു വേണ്ടി 27 ടെസ്റ്റ് മത്സരങ്ങളും 7 ഏകദിനമത്സരങ്ങളും സോൾക്കർ കളിച്ചിട്ടുണ്ട്. ബാറ്റ്സ്മാന്റെ ഏറ്റവും അടുത്ത് ഫീൽഡ് ചെയ്യുന്നതിനുള്ള സോൾക്കറുടെ പ്രാഗല്ഭ്യം (close fielding)ഇംഗ്ലണ്ടുമായുള്ള 1971 ലെ ഓവൽ ടെസ്റ്റിൽ ഇന്ത്യയ്ക്കു തുണയായിട്ടുണ്ട്. 'ഞാൻ കണ്ടതിൽ വച്ച് ഷോട്ട് ലെഗ് സ്ഥാനത്ത് ഫീൽഡുചെയ്യുന്ന ഏറ്റവും മികച്ച കളിക്കാരൻ' എന്ന് ടോണി ഗ്രെഗ് ഒരിയ്ക്കൽ സോൾക്കറെ വിശേഷിപ്പിയ്ക്കുകയുണ്ടായി.
27 മത്സരങ്ങളിലായി 53 ക്യാച്ചുകൾ സോൾക്കർ എടുത്തിട്ടുണ്ട്.20 ടെസ്റ്റുകളിലധികം കളിച്ച വിക്കറ്റ് കീപ്പറല്ലാത്ത കളിക്കാരെ സംബന്ധിച്ച് വിലയിരുത്തുമ്പോൾ ഇത് ടെസ്റ്റ്കളിയിലെ മികച്ച ശരാശരിയാണെന്നു കാണാം.
പുറം കണ്ണികൾ
വർഗ്ഗം:ഇന്ത്യൻ ക്രിക്കറ്റ് കളിക്കാർ വർഗ്ഗം:1948-ൽ ജനിച്ചവർ
കാംപ്സിസ് റാഡികൻസ്
ബിഗ്നോണിയേസീ കുടുംബത്തിലെ സപുഷ്പി സസ്യങ്ങളിലെ ഒരു സ്പീഷീസ് ആണ് കാംപ്സിസ് റാഡികൻസ്. ട്രമ്പെറ്റ് വൈൻ, ട്രമ്പെറ്റ് ക്രീപർ, കൗ ഇച്ച് വൈൻ (വടക്കേ അമേരിക്ക) , ഹമ്മിംഗ് ബേർഡ് വൈൻ എന്നിവ സാധാരണനാമങ്ങളാണ്. കിഴക്കൻ അമേരിക്കൻ ഐക്യനാടുകളിൽ നിന്നും, പടിഞ്ഞാറൻ യുണൈറ്റഡ് സ്റ്റേറ്റ്സിലെയും, ഒണ്ടാറിയോ, യൂറോപ്പ്, ലാറ്റിനമേരിക്ക എന്നീ പ്രദേശങ്ങളിലെയും തദ്ദേശവാസിയാണ്.
ബാഹ്യ ലിങ്കുകൾ
വർഗ്ഗം:സസ്യജനുസുകൾ വർഗ്ഗം:വടക്കേ അമേരിക്കയിലെ സസ്യജാലം വർഗ്ഗം:ആരോഹികൾ വർഗ്ഗം:ബിഗ്നോണിയേസീ
ഇന്റർഗാലക്ടിക് നക്ഷത്രം
കണ്ടെത്തൽ
താരാപഥങ്ങളിൽ മാത്രമേ നക്ഷത്രങ്ങൾ ഉണ്ടായിരിക്കുകയുള്ളൂ എന്ന വിശ്വാസം 1997 ൽ താരാപഥാന്തര നക്ഷത്രങ്ങളുടെ കണ്ടെത്തലോടെ അസ്ഥിരപ്പെട്ടു. വിർഗോ ക്ലസ്റ്ററിലാണ് ആദ്യത്തെ താരാപഥാന്തര നക്ഷത്രത്തിനെ കണ്ടെത്തിയത്. ഇന്ന് ഏതാണ്ട് 1 ട്രില്യൺ എണ്ണത്തിനെ തിരിച്ചറിഞ്ഞിട്ടുണ്ട്.
"കാണാതായ ബാരിയോണുകൾ പ്രശ്ന" മാണ് ഇന്റർഗാലക്ടിക് നക്ഷത്രങ്ങളുടെ കണ്ടെത്തലോടെ പരിഹരിക്കപ്പെടുന്നത്. ആസ്ട്രോ ഫിസിക്സ് ശാസ്ത്ര‍ജ്ഞരും കോസ്മളജി ശാസ്ത്രജ്ഞരും എല്ലാ സാധാരണ വസ്തുക്കളെയും ബാരിയോണുകളായാണ് കരുതുന്നത്. പ്രപഞ്ചത്തിന്റെ ഉത്ഭവവും വികാസവും പ്രവചിക്കുന്ന നിരവധി സിദ്ധാന്തങ്ങൾ കാണാതായ ബാരിയോണുകൾ പ്രശ്നം പരാമർശിച്ചിട്ടുണ്ട്. അവ പറയുന്നത് ശാസ്ത്രജ്ഞർ കണ്ടെത്തിയതിനേക്കാൾ വളരെയധികം ബാരിയോണുകൾ പ്രപഞ്ചത്തിൽ യഥാർത്ഥത്തിൽ കാണേണ്ടതാണ് എന്നാണ്.
References
വർഗ്ഗം:നക്ഷത്രതരങ്ങൾ
സൂം ലെൻസ്
ലഘുചിത്രം|നിക്കോർ 28–200 മില്ലീമീറ്റർ സൂം ലെൻസ്. ഒരേ ലെൻസ് തന്നെ, ഫോക്കൽ ദൂരം 200 മില്ലീമീറ്ററിലേക്ക് നീട്ടിയ രീതിയിലും (ഇടതുവശം) 28 മില്ലീമീറ്ററിലേക്ക് ചുരുക്കിയ രീതിയിലും (വലതുവശം) ഉള്ള ചിത്രങ്ങൾ. ലഘുചിത്രം|സൂം ലെൻസുള്ള 35 മി.മീ. ക്യാമറ, കാനൻ എഇ -1. ഒരു നിശ്ചിത ഫോക്കൽ ലെങ്ത് ലെൻസുകളിൽ (പ്രൈം ലെൻസ് കാണുക) നിന്ന് വിപരീതമായി ഫോക്കൽ ലെങ്ത് (അതിലൂടെ വീക്ഷണകോണും) വ്യത്യാസപ്പെടുത്താൻ കഴിയുന്ന ലെൻസുകളാണ് സൂം ലെൻസുകൾ എന്ന് അറിയപ്പെടുന്നത്.
ഫോക്കൽ ലെങ്ത് മാറ്റിയാലും ഫോക്കസ് നിലനിർത്തുന്ന സൂം ലെൻസുകൾ പാർഫോക്കൽ ലെൻസ് എന്ന് അറിയപ്പെടുന്നു. വിപണിയിൽ ലഭ്യമായ മിക്ക സൂം ലെൻസുകളും ഫോക്കൽ ലെങ്ത് മാറ്റിയാൽ മികച്ച ഫോക്കസ് നിലനിർത്തുന്നില്ല, എന്നാലും അവ പാർഫോക്കൽ ഡിസൈനുകളാണ്.
ഫോക്കൽ മാറ്റാൻ കഴിയുന്നതിന് അനുസരിച്ച് ലെൻസ് ഡിസൈൻ കൂടുതൽ സങ്കീർണ്ണമാവും. കൂടുതൽ ലെൻസ് എലമെന്റുകൾ വരുന്നത് ചിത്രത്തിന്റെ ഗുണനിലവാരം, ലെൻസിന്റെ ഭാരം, വലുപ്പം, അപ്പർച്ചർ, ഓട്ടോഫോക്കസ് പ്രകടനം, ചെലവ് എന്നിവയിലെ ചില വിട്ടുവീഴ്ചകൾക്ക് കാരണമാകും. ഒരു സൂം ലെൻസ് വാഗ്ദാനം ചെയ്യുന്ന ഫോക്കൽ ലെങ്ത് വ്യത്യാസപ്പെടുത്തൽ എത്രത്തോളം വലുതാണോ അത്രത്തോളം സങ്കീർണ്ണമാകും അത് മൂലമുള്ള പ്രശ്നങ്ങളും.